ئێس سی ئێف سی ڤیتۆرول کۆنستانتا - Soccer - Yariga - Results, fixtures, tables and statistics\nئێس سی ئێف سی ڤیتۆرول کۆنستانتا\n22/02/19 Sepsi 0 - 0 ڤیتۆرول کۆنستانتا زانیاری زیاتر لەسەر ئەم یارییە\n26/02/19 Hermannstadt 2 - 3 ڤیتۆرول کۆنستانتا بینینی ڕووداوەکان زانیاری زیاتر لەسەر ئەم یارییە\n03/03/19 ڤیتۆرول کۆنستانتا 1 - 0 بۆتۆسانی بینینی ڕووداوەکان زانیاری زیاتر لەسەر ئەم یارییە\n11/03/19 ستیوا بوخارێست 1 - 2 ڤیتۆرول کۆنستانتا بینینی ڕووداوەکان زانیاری زیاتر لەسەر ئەم یارییە\n23/03/19 ڤیتۆرول کۆنستانتا 10 : 00 زیمبرو زانیاری زیاتر لەسەر ئەم یارییە\n01/04/19 Sepsi 19 : 30 ڤیتۆرول کۆنستانتا زانیاری زیاتر لەسەر ئەم یارییە\n04/04/19 Universitatea Craiova 19 : 00 ڤیتۆرول کۆنستانتا زانیاری زیاتر لەسەر ئەم یارییە\n08/04/19 ئاسترا جورجیۆ 17 : 30 ڤیتۆرول کۆنستانتا زانیاری زیاتر لەسەر ئەم یارییە\n13/04/19 ڤیتۆرول کۆنستانتا 20 : 30 Universitatea Craiova زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2019 2018 2017 2016 2015 2014 2013 2012 2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2018/2019 2017/2018 2016/2017 2017/2018 2017/2018 2016/2017 2015/2016 2014/2015 2015 2014\nڤ. کۆیۆکارو 23 years old 23 0\nA. Tordai 22 years old 0 0\nT. Băluţă 19 years old 7 0\nR. Boboc 19 years old 18 0\nB. de Nooijer 21 years old 27 0\nV. Ghiţă 20 years old 16 1\nB. Kuipers 24 years old 2 0\nS. Mladen 27 years old 23 1\nV. Achim 29 years old 21 1\nA. Artean 25 years old 19 0\nC. Casap 20 years old 3 0\nA. Ciobanu 21 years old 17 1\nA. Cruceru 22 years old 0 0\nEric de Oliveira 33 years old 1 0\nI. Hagi 20 years old 26 8\nL. Houri 23 years old 22 3\nP. Iacob 22 years old 5 0\nA. Tîrcoveanu 21 years old 0 0\nB. Țîru 25 years old 21 0\nA. Calcan 24 years old 5 1\nD. Drăguş 19 years old 26 5\nRivaldinho 23 years old 6 0\nA. Măţan 19 years old 12 0\nL. Munteanu 16 years old 0 0\nA. Pop 19 years old 0 0\nI. Vînă 24 years old 26 2\nG. Hagi 54 years old\nLiga I ڕۆمانیا 1\n6 Sepsi 2 -3 19


سیاسه‌تی هەرەشەی گرتن وپه‌نابردن بۆدادگا، نیشانەی ترسی دەسەڵاتە لەهاتنەوە مەیدانی جەماوەری ئازادیخوازی کوردستان!\nچوار شەممە, 28 ئازار 2012 02:00\nبەدوای تێبەربوونی ساڵێک بەسەر خۆپیشاندانەکانی ١٧ هەڤدەی شوباتدا وپاش ئەوەی دەسەڵاتدارانی کوردستان لەرێگەی سەرکوت وهێزی چەکدارەوە توانیان به‌ر به‌درێژه کێشان وبه‌ریبونه‌وه بەو خۆپیشاندانانە بگرن و ناوه‌ندی شاره‌کانی کوردستان وه‌ک مەیدانێکی به‌رده‌وامی سەربازی ڕابگرن، بەڵام ترس له‌هاتنه‌وه مه‌یدانی ئەم بزوتنەوەیه‌و نارەزایەتیە جەماوەریه‌کان، له‌ئاستێکدا که‌سه‌رتاپای ده‌سه‌ڵات بخاته‌به‌رده‌م داڕمانه‌وه، به‌رده‌وام چینی فه‌رمانڕه‌وا وحزبه‌کانی وه‌ک یه‌کیه‌تیو پارتی له‌دڵه‌ڕاوکێ وقه‌یرانێکی سیاسیدا، ڕاگرتووه. به‌تایبه‌تی که‌هه‌م خه‌ڵکی ئازادیخوازی کوردستان سورن لەسەر خواستە ڕەواکانی خۆیان وهه‌م ڕۆژانه‌ش له‌سه‌ر مه‌سائیلی جۆراوجۆری ژیان وئازادیه‌کانیان، دێنه‌مه‌یدانه‌وه وله‌فرسه‌تێک ده‌گه‌رێن تا دووبارە ناڕه‌زایه‌تیه‌کانیان به‌ره‌و بەرپاکردنی بزوتنەوەیەکی جەماوەری وسەرتاسەی، په‌ره‌پێبده‌ن. له‌به‌رامبه‌ر ئه‌م ڕاستیه‌دایه که‌سه‌ڵاتداران، وه‌ک هه‌ر ده‌سه‌ڵاتێکی تری چینی بۆرژوازی که‌که‌وتۆته به‌رامبه‌ر ناڕه‌زایه‌تی وبڕیاری هاوڵاتیانی ژێرده‌ستیه‌وه، په‌نا بۆ هه‌ڕه‌شه‌ی گرتن و زیندان ویاسا ودادگا وتۆقاندان ده‌بات تا له‌م ڕێگایانه‌وه خه‌ڵکی چاوترسێن بکات وله‌ده‌ربڕینی ناڕه‌زایه‌تی وهاتنه نێوشه‌قام دوریان بخاته‌وه.\nله‌چوارچێوه‌ی ئه‌م سیاسه‌ته‌شدا ئەمرۆ پۆلیسی سلێمانی نزار محەمەد یەکێک لەرێکخەرانی خۆپیشاندانی رۆژی ١٧ ی شوباتی ساڵی پاریان دەستگیرکردو پاشان بەکەفالەتی ٥٠٠ هەزار دینار ئازادیان کرد، هەروەها بەرێوبەرایەتی نەهێشتنی تاوان لە هەولێر بەتومەتی قسەکردن لەسه‌ر کەیسی تیرۆرکردنی رۆژنامەنوس سەردەشت عوسمان وتێکدانی ئاسایشی هەرێم داوای یاسایی لەسەر هەریەک لەسەرنوسەری رۆژنامەی هاوڵاتی گۆڤاری لڤین وستاندەر تۆمارکردوە..\nئاشکرایە ئەم هه‌نگاوانه‌ی ده‌سه‌ڵات له‌کاتێکدایه که‌نه‌ک هه‌ر که‌مترین وه‌ڵامی به‌خواسته‌کانی خه‌ڵکی کوردستان نه‌داوه‌ته‌وه، بگره ته‌قه‌که‌ران وبکوژانی خه‌ڵکی ناڕازی به‌رده‌وام له‌شاشه‌ی ته‌له‌فزێۆنه‌کانه‌وه، ته‌کریم وپله‌دارتر ده‌کرێن. ئه‌م سیاسەتەی دەسەڵاتداران که‌هاوکاتە لەگەڵ پروپاگەندەکانیان سەبارەت بەچاکسازی ونەهیشتنی گەندەڵی ودەستبردن بۆ سیناریۆ پوچەکانیان سه‌باره‌ت به‌کێشە لەگەڵ حکومەتی مالکی.. هه‌مووی ڕووی له‌وه‌یه واقعیه‌تی ترسو له‌رزۆکی ئه‌م ده‌سه‌ڵاته وناوه‌ڕۆکه دژی خه‌ڵکیه‌که‌ی پێ په‌رده‌پۆش بکرێ. ئەم رەفتارانەی گرتن وپه‌نابردن بۆدادگا، درێژکراوه‌ی هه‌مان سیاسه‌تی ڕاکێشانی له‌شکرو هیزی چه‌کدار وتوندکردنه‌وه‌ی سه‌رکوتگه‌ری سیاسیه له‌به‌رامبه‌ر ناڕه‌زایه‌تیه جه‌ماوه‌ریه‌کان وترسی هاتنه‌وه‌مه‌یدانی خه‌ڵک. هه‌ربۆیه ده‌بێ له‌لایه‌ن خه‌ڵکی ئازادی خوازه‌وه به‌رپه‌چ بدرێته‌وه وبەبزوتنەوەیەکی فراوانی جەماوەری سنوریک بۆ ئه‌م دەستدرێژیانه دابنرێت.\nئێمە لەکۆمیتەی سلێمانی حزبی کۆمونیستی کرێکاریی کوردستان لەکاتێکدا بەتوندی نارەزایەتی خۆمان بەرامبەر بەم رەفتارە سەرکوگەرانەی دەسەڵات دەردەبرین وئیدانەی دەکەین، لەهەمان کاتدا بانگەوازی سەرجەم کرێکاران وخەڵکی ئازادیخواز دەکەین، کەلەبەرامبەر ئەم سیاسەتی هەرەشەو تۆقاندنە بێنە دەنگ ونارەزایەتیه‌کانی خۆیان بەهێزتر ویه‌کگرتووتر بکەن.\nحزبی کۆمونیستی کرێکاریی کوردستان\n٢٦ ی ئازاری ٢٠١٢


یارییەکی کوردی هاتە بازاڕی ئێران - Mehr News Agency\nیارییەکی کوردی هاتە بازاڕی ئێران\nناسەی هەواڵ: 4086461 - Wed 13 September 2017 - 20:14\nهاوکات له‌گه‌ڵ شه‌وی فه‌رهه‌نگی کوردستان له تاوه‌ری میلادی تاران فرۆشتنی یاری شۆفێر له ئێران ده‌ستی پێ کرد.\nبه ڕاپۆرتی ئاژانسی مێهر، ئه‌م یارییه کۆمپیوترییه له لایه‌ن کۆمپانیای "ژووری مانگ" له سنه به‌رهه‌م هاتووه.\nمحه‌مه‌د حه‌یده‌ر، به‌ڕێوه‌به‌ری کۆمپانیای ژووری مانگ له‌مباره‌وه وتی: ئه‌م یارییه له لایه‌ن لاوانی کورده به‌رهه‌م هاتووه و له ساڵی ۲۰۱۵ ڕه‌وانه‌ی بازاڕه جیهانییه‌کان کراوه و تاکوو ئێسته زیاد له ۱۶۰ هه‌زار نوسخه‌ی لێ فرۆشراوه.\nئه‌و له‌مباره‌وه زیادی کرد: تاکوو ئێسته ئه‌م یارییه کۆمپیوترییه زیاد له ۱۲۰ هه‌زار دۆلار داهاتی بووه. زیاترین فرۆشی له وڵاتانی ئه‌مریکا، بریتانیا، فه‌ڕه‌نسا و ڕووسیا بووه. ئه‌م یارییه نزیک به ۱۵۰۰ که‌س له به‌رهه‌م هێنانی به‌شداریان بووه و هه‌موو ملۆدییه‌کانی یارییه‌که‌ش کوردی خۆش و به‌زمی له‌گه‌ڵ مۆسیقای سونه‌تی ئێرانه.\nحه‌یده‌ری له کۆتایدا وتی: دوای سه‌رکه‌وتن له بازاڕه جیهانییه‌کان به‌ڕیاری ئه‌وه‌مان داوه تاکوو فرۆشی ئه‌م یارییه سرنج ڕاکێشه له ناوخۆی ئێرانیش ده‌ست پێ بکه‌ین که به باشمان زانی له شه‌وی فه‌رهه‌نگی کوردستان له‌م بابه‌ته ڕوونوێنی بکه‌ین.\nشایانی باسه ئه‌مه بۆ یه‌که‌م جاره که کۆمپانیایه‌کی کورد بتوانێت له ئاستی جیهانی ڕکابه‌ری یاری کۆمپیوری بکات و بڕیار وایه که به‌شی دووهه‌می یاری شۆفیڕ به زوویی ڕه‌وانه‌ی بازاڕ بکرێت.


برینداربوونی دوو کۆڵبەر لە سەردەشت و هەوراماندا\n14:36 - 23 بانەمەڕ 2719\nئاژانسی کوردپا: دوو کۆڵبەری کورد لە سنوورەکانی سەردەشت و هەوراماندا، بە هۆی تەقەی ڕاستەوخۆی هێزە نیزامییەکان و بەربوونەوە لە بەرزایی، بە سەختی بریندار بوون و ڕەوانەی ناوەندی دەرمانی کران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، چەند ڕۆژ پێش، ژمارەیەک لە کۆڵبەرانی کورد لە ناوچەی \_"بێوران\_"ی شاری سەردەشت دەکرێنە ئامانجی تەقەی ڕاستەوخۆی هێزە نیزامییەکانی سپای پاسداران و لە ئاکامدا، کۆڵبەرێکی کورد بە ناوی \_"مەحیەدین ڕەحیمی\_"، تەمەن ٢٩ ساڵ، کوڕی عومەر، دانیشتووی بەخشی وەزینەی شاری سەردەشت، بریندار دەبێت.\nئەم کۆڵبەرە کوردە، لەو ڕووداوەدا لاقی پێکراوە و بۆ چارەسەریی پزیشکی ڕەوانەی نەخۆشخانەی شاری ورمێ کراوە.\nهەروەها، ڕۆژی یەکشەممە، ٢٢ی بانەمەڕ، کۆڵبەرێکی کورد لە بەرزاییەکانی \_"تەتە\_"ی هەورامان، بەربووەوە و بە سەختی بریندار بوو.\nئەم کۆڵبەرە، بە یارمەتیی خەڵک و هەوڵی تیمی فریاکەوتنی پایگای ئیمدادیی \_"قەڵاجێـ\_"ـی سەوڵاوا، لە شاخی تەتە هێنراوەتە خوارەوە و ڕەوانەی ناوەندی دەرمانی کراوە.


رۆژنامەی "سەباح"ی نیمچە فەرمی رایگەیاند، حكومەتی عێراق تاوتوێی بڕیارێك دەكات بۆ كەمكردنەوەی موچەی فەرمانبەران بەڕێژەی لەسەدا 30، بەڵام لیژنەی دارایی پەرلەمانی عێراق ئەوە بە چارەسەرێكی "نادروست و نایاسایی" ناودەبات.\nبەگوێرەی رۆژنامەی "سەباح"ی نیمچە فەرمى، بۆ چارەسەری كێشەی موچەی فەرمانبەران حكومەت و پەرلەمانی عێراق بیر لە چەند چارسەرێك دەكەنەوە كە یەكێك لەوانە ئەوەیە حكومەتی عێراق تاوتوێی پێشنیارێك بۆ كەمكردنەوەی موچەی بنەڕەتی فەرمانبەران دەكات بە رێژەی لەسەدا 30.\nبەڵام ئەحمەد سەفار، بڕیاردەری لیژنەی دارایی پەرلەمانی عێراق، پێی وایە پەنابردنە بەر ئەو چارەسەرە، "كارێكی دروست نییە" بەتایبەت لەكاتێكدا كە بەبڕوای ئەو چارەسەری دیكە هەن و دەكرێت بەبێ دەستكاریكردنی موچەی فەرمانبەران پەنایان بۆ ببرێت.\nسەفار ئاماژەی بەوە داوە كە دەوڵەت دەتوانێت داهاتی خۆی لەڕێگەی كەمكردنەوەی خەرجییەكان زیاد بكات و ئەوەشی خستۆتەڕو كە داهاتی دەروازە سنورییەكان دەبێت مانگانە لە یەك ترلیۆن دینار كەمتر نەبێت، كەچی دەستكەوتنی تەنها 200 ملیار دینار یاخود لەسەدا 20ی ئەو بڕە راستەقینەیە رادەگەیەنرێت.\nسەفار هێمای بۆ ئەوەش كردوە كە وەزارەتی دارایی عێراق بەرپرسیارێتی ئەو هەڵە گەورەیەی دەكەوێتە ئەستۆ كە تێی كەوتون و تێیدا فەرمانبەر دەبێتە قوربانی وەرگرتنی موچەی مانگانەی بە 45 رۆژ جارێك.\nبڕیاردەری لیژنەی دارایی بەدوریشی دەزانێت بەرلە 10ی ئەم مانگە پەرلەمان بتوانێت دانیشتنی نائاسایی ئەنجام بدات بۆ میوانداریكردنی وەزیری دارایی و دۆزینەوەی چارەسەرێك لەسایەی دواكەوتنی موچەداو وتوشیەتی"تا ئێستا هیچ هەواڵێك نییە بۆ خەرجكردنی موچە."\nلای خۆیشییەوە ئەحمەد حاجی رەشید، بڕیاردەری لیژنەی دارایی پەرلەمان رایگەیاندوە، هەر كەمكردنەوەیەكی موچەی فەرمانبەران بەبێ یاسا ناتوانرێت تێپەڕێنرێت و عێراق توانایەكی ئابوری وای نییە بۆ فرۆشتنی سەنەدەكانی بەمەبەستی پڕكردنەوەی كورتهێنان.


ئەنجامی لیژنەی دەرخستنی راستییەکانی هەرێم لەبارەی ژیانی هاووڵاتیانی ناوچە ئازادکراوەکان\nدیندار زێباری سەرۆکی لیژنەی دەرخستنی راستییەکان لە حكومەتی هەرێمی كوردستان راپۆرتێك لەبارەی ئەنجامی كاری دەرخستنی راستییەكانی ژیانی هاووڵاتیانی سڤیلی دانیشتووی ناوچە تازە ئازادكراوەكانی ژێر دەستی داعش بڵاودەكاتەوە.\nدوابەدوای دەرچوونی فەرمانی ژمارە (30)ی رۆژی 4ی نیسانی 2016ی نێچیرڤان بارزانی سەرۆکی حکومەتی هەریمی كوردستان بۆ دەرخستنی راستیەکانى ئەو تۆمەتانەى کە لەلایەن رێکخراوە نێودەوڵەتییەکانەوە دەخرێنە پاڵ هێزەکانى پێشمەرگەى کوردستان لەسەر رەوشی ژیانی هاووڵاتیانی سڤیل لە ناوچە تازە ئازادکراوەکان، لیژنەی (دەرخستنی راستییەکان) بۆ ناوچە تازە ئازادکراوەکان پێک هێنرا و مەبەست لە پێکهێنانی ئەم لیژنەیە دۆزینەوەی راستییەکان بوو سەبارەت بەو ناوچانەی لە دەستی داعش رزگار کراون.\nئەم لیژنەیە لە نوێنەرانی سەرۆکایەتی هەرێم، ئەنجوومەنی وەزیران، وەزارەتی ناوخۆ، وەزارەتی پێشمەرگە و ئاسایشی گشتی پێکهاتبوو و کارەکانی سێ مانگی خایاند. لەم ماوەیەدا لیژنەکە سەردانی میحوەرەکانی دیالا، موسڵ، کەرکوک، مەخمور و گوێڕی کرد و چاوی بە بەرپرسە ئیداری، سەربازی، حکومی و سەرۆکی هۆزە عەرەبەکانی ناوچەکە و هاووڵاتیان کەوت بۆ ئەوەی لە نزیکەوە ئاگاداری رەوشی ئەم ناوچانە و دانیشتووانی لە پێکهاتە جیاوازەکان بێت.\nکارەکانی ئەم لیژنەیە چوار تەوەری سەرەکی لەخۆ گرتبوو، ئەوانیش خاپوورکردنى خانووی هاووڵاتیان، دەستگیرکردنى هەڕەمەکى، ئازادی هاتوچۆی هاووڵاتیانی سڤیل و راگواستنی زۆرەملێ و گەڕانەوەی هاووڵاتیان.\nسەبارەت بە دەرەنجامی کارەکان، دیندار زێباری سەرۆکی لیژنەی دەرخستنی راستییەکان رایگەیاند "دوای ئەوەی رێکخراوی ئەمنستی ئینتەرناشناڵ و ژمارەیەک رێکخراوی نێودەوڵەتی چەند راپۆرتێکیان سەبارەت بە پێشێلکردنی مافی مرۆڤی لە ناوچە تازە ئازادکراوەکان بڵاوکردەوە، پاش بڵاوکردنەوەی ئەم راپۆرتانە ليژنەکەمان دەست بەکار بوو بە وردی بەدواداچوونمان بۆ رەوشی دانیشتوانی ناوچە تازە ئازادکراوەکان کرد و راستی و دروستی رەوشی ئێستەی ئەم ناوچانەمان بۆ ئەمنستی ئینتەرناشناڵ و رێکخراوە نێودەوڵەتییەکانی دیکە خستەڕوو.\nسەرۆکی لیژنەی دەرخستنی راستییەکان سەبارەت بە میحوەری دیالا گوتی "بەپێی زانیاری بەرپرسە سەربازی و ئەمنییەکان کە لە بەداواچوونەکانماندا لە میحوەری دیالا بەدەستمان کەوتووە، ئەو خانووانەی لەم ناوچەیە تێکدراون بەشێوەیەکی بەرنامە بۆ داڕێژراو تێک نەدراون، بەڵکو لە ئەنجامی شەڕ، بۆردوومانی بەردەوام، خۆحەشاردانی تیرۆریستانی داعش و بۆمبڕێژکردنی خانووەکان لەلایەن داعشەوە تێکدراون، لەوانەش گوندی (وەحدە) کە لە راپۆرتەکان زۆر باسی لەسەر کراوە، هەروەها خەڵکی ناوچەکەش جەختیان لەسەر ئەوە کردووەتەوە کە دوای هاتنی حەشدی شەعبی بۆ ناوچەکە لەلایەن حەشدی شەعبییەوە خاپور کراون".\nلە بەشێکی دیکەی قسەکانیدا د. دیندار زێباری ئاماژەی بەوە کرد پاش ئازادکردنی ناوچەکان بەتایەبتی جەلەولا ژمارەیەکی زۆر خەڵک گەڕاونەتەوە سەر زێدی خۆیان ئەوانەش لە هەرێمی کوردستان ماونەتەوە بە باشی هاوکاری کراون و لەم بارەوە گوتی "حکومه‌تی ھه‌رێم زیاتر له توانای خۆی باوه‌شی بۆ عه‌ره‌به ڕاگوێزراوه‌کانی ناوچه‌که کردووەته‌وه و که‌مته‌رخه‌می نه‌کردووه، ته‌نانه‌ت خه‌ڵکی ناوچه‌که ئاماژه به‌وه ده‌که‌ن که پێشمه‌رگه ھاوکاری سه‌ره‌کیان بووه و له‌به‌رامبه‌ردا حکومه‌تی ئیتیحادی وەکو پێویست نەبووه. هەروەها پاش رزگارکردنی ناوچه‌ی جه‌له‌ولا له‌ژێر ده‌ستی داعش، له رۆژی (١٣/١/٢٠١٦)ەوە به‌پێی به‌رنامه‌یەک چەندین گەڕەک ئاوه‌دانکراوه‌ته‌وه لەوانە (الطلیعه، العروبه، الشھداء، الجماھیر) و دوای گه‌ڕانه‌وه‌ش ئاو و کاره‌با و پێداویستییه سه‌ره‌تاییه‌کانیان بۆ دابین کراوه".\nسەبارەت بە وێرانکاری و گەڕانەوەی خەڵک لە میحوەری موسڵ و ئەو رێوشوێنانەی دەزگا ئەمنییەکانی ناوچەکە دەیگرنە بەر سەرۆکی لیژنەی (دەرخستنی راستییەکان) رایگەیاند "وێرانکاری ئەم ناوچەیە بە سێ قۆناغ بوو، ئەوانیش قۆناغی کۆنتڕۆڵکردنی لەلایەن داعش، قۆناغی بۆردوومانی فڕۆکەکانی هاوپەیمانان و دواتریش قۆناغی ئازادکردنەوە لەلایەن پێشمەرگەوە، لەم ماوەیەدا چەندین شەڕی قورس لەو ناوچانەدا روویان دا و فڕۆکە جەنگییەکانیش ناوچەکەیان بە سەختی بۆردومان کرد.\nسەبارەت بە گەڕانەوەی خەڵکیش، ئەو ناوچانەی کە لە هێڵی تەماس دوورن خەڵکەکەی دەگەڕێنەوە سەر ماڵ و حاڵی خۆیان بۆ نموونە لەماوەی نێوان ٦/٩/٢٠١٥ تاوەکو ١٢/٥/ ٢٠١٦ نزیکەی (128) خێزان کە لە موسڵ و وڵاتى سوریاوە هاتوون لە رێگاى هێزە ئەمنییەکانەوە لە ناوچەی دەوروبەری زوممار نیشتەجێ کراون و بەشێکیشیان چوونەتە پارێزگاکانى دهۆک، هەولێر و سلێمانى و لەوێ نیشتەجێ بوون، بەڵام بەشێک لە دانیشتووانی گوندەکان پەیوەندییان بە داعشەوە کردووە ئەوانە خۆیان ناگەڕێنەوە و ناوچەکانیان جێهێشتووە. بەشێکی دیکەشیان کە لە هێڵەکانی تەماسەوە نزیکن یان ناوچەکانیان وێران کراوە بۆ پاراستنی ژیانیان و نەبوونی خزمەتگوزاری پێویست ناتوانن بگەڕێنەوە و ئێستا لە کەمپەکان نیشتەجێ کراون".\nبۆ پاراستنی سەقامگیری ناوچەکە و رێگا گرتن لە دزەکردنی تیرۆریستان، دەزگا ئەمنییەکان چەند رێوشوێنێکی تایبەتیان بەرامبەر بە گشت پێکهاتەکانی ناوچەکە گرتووەتەبەر بەر بە کورد وعەرەب و گشت پێکهاتەکانی دیکەشەوە بەتایبەتی لە بازگەکان و خاڵەکانی پشکنین، سەبارەت بە دەستگیر کردنی گومان لێکراوانیش ئەو کەسانەی کە گومانی پەیوەندی کردنیان بە داعشەوە لێ بکرێت دەزگا ئەمنییەکان بەپێی رێوشوێنی یاسایی هەڵسوکەوتیان لەگەڵ دەکەن.\nلە میحوەری مەخمور - گوێڕ تا ئێستا چەندین ناوچە ئازاد کراون و ئۆپەراسیۆنەکانیش بەردەوامە و هاووڵاتیان نەگەڕاونەتەوە سەر زێدی خۆیان، لەم رووەوە زێباری گوتی "بەگوێرەی زانیاری لایەنە پەیوەندیدارەکان ئەو وێرانکاری و کاولکاریانەی کە لە ناوچەکەدا روویداوە دەگەڕێتەوە بۆ بوونی ژمارەیەکی زۆر بۆمبی چێندراو کە بەشی زۆریان لەکاتی هەوڵدان بۆ خاوێنکردنەوەی بە هێزە ئەندازیاریەکانی پێشمەرگەدا تەقیونەتەوە. بەشێکی دیکە لە هۆکارەکان بۆردومانکردنی ئەم ناوچانەیە لەلایەن فڕۆکەکانی هاوپەیمانان و چەکدارانی داعشەوە و زۆربەی ئەو گوندانەی تێکدراون گوندی کوردنشین بوونە، هەروەها نزیکەی ٥٠ کەس لە خەڵکی گوێڕ پەیوەندیان بە داعشەوە کردووە و هەر خۆیان بەشێك لە خانووەکانیان تەقاندووەتەوە و مەبەستیان لەم کارە زڕاندنی ناوی هێزەکانی پێشمەرگە بووە. لەلایەکی دیکەوە بەشێک لە عەرەبەکانى مەخمور لە هەولێر نیشتەجێن و فەرمانبەرن و خۆیان نایانەوێت بگەڕێنەوە ناوچەکانی خۆیان، تەنانەت کوردەکانیش ناگەڕێنەوە، چونکە ناوچەکە پارێزراو نییە. بەڵام هەردوو گوندى (هەوێرە، مەچلوبە) گوندى عەرەبنشینن و گەڕاونەتەوە شوێنەکانى خۆیان".\nسەبارەت بە دەستگیرکردنی خەڵک، کاتێک دەزگا ئەمنییەکان زانیاری و بەڵگەی بەهێزیان لە بەردەستدا بێت گومان لێکراوان دەستگیر دەکەن چونکە لەو ناوچانە بەردەوام خەڵک روو لە ناوچەکانی ژێر دەسەڵاتی پێشمەرگە دەکەن و تاکو ئێستا بە هەزاران کەس لە خاڵەکانی پشکنینی ئەم سنوورە خۆیان رادەستی هێزەکانی پێشمەرگە کردووە، بەڵام لە نێوان ئەو کەسانەدا کە خۆیان رادەست کردووە ژمارەیەکی زۆر خەڵکی تێدایە کە بۆ مەبەستی سیخوڕی و گەیاندنی زانیاری بۆ داعش هاتوونەتە ناوچەکانی ژێر کۆنترۆڵی پێشمەرگە و زانیاری دەربارەی خاڵەکانى پشکنین و سەنگەرەکانی پێشمەرگە بە داعش دەگەیەنن.\nسەبارەت بە پارێزگای كەرکوک و هەماهەنگی نێوان دەزگا ئەمنییەکانی ئەو پارێزگایە سەرۆکی لیژنەی (دەرخستنی راستییەکان) گوتی "لیژنەیەکی ئەمنی پێکهێنراوە کە لە (پارێزگار کە سەرۆکی لیژنەی ئەمنییە، جێگری پارێزگار (عەرەبی سوننەیە)، بەڕێوەبەری پۆلیس (کوردە)، ئاسایش، بەڕێوەبەری هەواڵگری (تورکمانی شیعەیە)، بەڕێوەبەری پۆلیسی ناوشار (تورکمانە)، بەڕێوەبەری موخابەرات (عەرەبی سوننەیە) و نوێنەری ئەنجوومەنی پارێزگای کەرکوک پێکهاتووە و ئەرکی ئەم لیژنەیە پاراستنی ئەمنییەتی پارێزگاری کەرکوکە. هەموو بڕیارەکان بە هاوبەشی لە نێوان ئەندامانی ئەم لیژنەیە دەردەچێت، بۆیە هەماهەنگییەکی باش لەنێوان دەزگا ئەمنییەکانی ناوچەکە هەیە".\nسەبارەت بە دەرکردنی ئەو راگوێزراوانەی روویان لە کەرکوک کردووە د. دیندار زێباری رایگەیاند "تەنها لە ساڵی ٢٠٠٦ نزیکەی (٧٠٠٠) خانەوادەی عەرەب هاتوونە کەرکوک و ماونەتەوە کە زۆربەیان خەڵکی ناوچەی سەڵاحەدینن و ناگەڕێنەوە، ئاوارەکانی ئەو شوێنانەی کە سوننە و شیعە تێکەڵن ئامادە نین بگەڕێنەوە، بۆ نموونە ساڵێک زیاترە دیالا ئازاد کراوە کەچی خەڵکەکەی ئامادە نین بگەڕێنەوە سەرەڕای ئەوەش کەس بە زۆر نانێردرێتەوە، لە ماوەی دوو ساڵدا حکومەتی عێراق تەنیا (٦) ملیۆن دۆلاری ناردووە بۆ کەرکوک سەرەڕای ئەمەش ئێستا لە کەرکوک زیاتر لە نیو ملیۆن ئاوارە هەیە و ئەم پرۆسەیەش بەردەوامە لایەنە پەیوەندیدارەکان پێشوازییان لێدەکەن و هاوکارییان دەکەن، ئەمەش بەڵگەیە لەسەر ئەوەی کە خەڵک لە شوێنی خۆیان بە زۆرەملێ ناگوازرێنەوە".\nلە کۆتاییدا د. دیندار زێباری، سەرۆکی لیژنەی (دەرخستنی راستییەکان) سەبارەت میحوەری کەرکوک و هەموو ئەو میحوەرانەی لیژنەکە سەردانی کردووە جەختی لەسەر ئەوە کردووەتەوە کە وێرانکاری و کاولکارییەکان بە مەبەست نەبووە و چەندین هۆکار لە پشت ئەم کاولکاریانەوە بوونە و گوتی "بەشێک لە خانووی هاووڵاتیانی ناوچەکە لە کاتی شەڕ و لە ئەنجامی بۆردوومانی فڕۆکە جەنگییەکان و بۆمبڕێژکردنیان وێران بوون، لەلایەکی دیکەشەوە خەڵکی هەندێک لە گوندەکان بەتایبەتی لە کەرکوک پەیوەندییان بە (قاعیدە)وە کردووە ئێستاش داعشن و لە گوندەکانی خۆیان خەڵکیان فێرکردووە خۆیان بتەقیننەوە".\nئاریان ته‌حسین 17/08/2016 - 22:54 بڵاوکراوەتەوە لە ڕاپۆرت


ئا: سۆران محەمەد – كەركوك\nئەو کەسانەی بەهۆی تیرۆرەوە بێسەروشوێنن با بدرێن بە یاسا، ئەگەر تاوانبارن با یاسا سزایان بدات، بەشێکی تریان بەهۆی کاری سیاسییەوە دەستگیرکراون، بەڵام لە دوای 16ی ئۆکتۆبەری 2017ەوە لە نوسینگەی مافی مرۆڤ هیچ حاڵەتێکی بێسەروشوێنکردن بوونی نەبووە".\nلە 20ی تەمموزی ئەمساڵ، گردبونەوەی سیاسی عەرەبی لە کەرکوک، ناوی 1000 بێسەروشوێنی رادەستی راكان سەعید پارێزگاری كەركوك كرد و هەردوو ئاسایشی یەكێتیی و پارتیان تۆمەتباركرد بە دەستگیركردن و زیندانیكردنی رۆڵەكانیان.\nراكان سەعید، ئەوكات لە وتارێكی كۆنگرەكەدا، وتی "رۆڵەی هەموو ئەوانەی دانیشتون، بەبێ فەرمانی دادوەر دەستگیرکراون... پێویستە بەغدا و هەرێمی کوردستان ئاگاداربن بۆ ئەوەی دەستگیرکراوەکان یاخود کەسوکارەکانیان هۆکاری دەستگیرکردنەکەیان بزانن و بە گفتوگۆ ئازادیان بكەن".\nهەروەها وتی "هەزار یان دوو هەزار کەسمان لەدوای ساڵی 2003وە لەلایەن ئاسیشی پارتی و یەکێتییەوە دەستگیرکراون، بەڵام با رەخنە لە خۆشمان بگرین بەهۆی پێشوازی لە داعشەوە لە ناوچەكانمان زیاتر لە 7000 کەسمان کوژران و سەربڕدران".


سۆزان شه‌هاب: پارتی‌و یه‌كێتی به‌مه‌رج ده‌توانن بێنه ناو هاوپه‌یمانی سێ حیزبه‌كه - ئاوێنه\n“له ١٦ی ئۆكتۆبه‌ر پارتی‌و یه‌كێتی له‌دیاله‌و كه‌ركوك كوردیان به‌جێهێشت”\nسۆزان شه‌هاب: پارتی‌و یه‌كێتی به‌مه‌رج ده‌توانن بێنه ناو هاوپه‌یمانی سێ حیزبه‌كه\nسۆزان خاڵه شه‌هاب هاودیدی هاوپه‌یمانی دیموكراتی‌و دادپه‌روه‌ری رایده‌گه‌یه‌نێت كه پارتی‌و یه‌كێتی به‌مه‌رج ده‌توانن بچنه ناو هاوپه‌یمانی سێ حیزبه‌كه له‌كه‌ركوك‌و دیاله بۆ هه‌ڵبژاردنه‌كان. ئاماژه بۆ ئه‌وه‌ش ده‌كات كه له ١٦ی ئۆكتۆبه‌ر پارتی‌و یه‌كێتی له‌دیاله‌و كه‌ركوك كوردیان به‌جێهێشت.\nئاوێنه: سۆزان خاڵه شه‌هاب له‌گفتوگۆیه‌كدا له‌گه‌ڵ به‌شی كوردی ده‌نگی ئه‌مریكا ده‌ڵێت، “لیستی هاوبه‌شی سێ لایه‌نه‌كه له‌كه‌ركوك‌و دیاله بۆ ئه‌وه‌یه كه‌ڕێگریی بكه‌ین (١٦)ی ئۆكتۆبه‌رێكی تر به‌سه‌ر خه‌ڵكی ئه‌و ناوچانه‌دا بێته‌وه كه له‌وكاته‌دا پارتی‌و یه‌كێتی خه‌ڵكی ئه‌و ناوچانه‌یان بۆ حه‌شدی شه‌عبی به‌جێهێشت”.\nناوبراو رایگه‌یاندووه، “ئێمه ده‌مانه‌وێت ئه‌و متمانه‌یه‌ی به‌كوردبون كه دۆڕاندویانه به‌ده‌ستی بهێنینه‌وه‌و جارێكی تر كورد بونی خۆیان به‌رچاو نه‌كه‌وێت، ئه‌وه‌ی پێی خۆشه له‌گه‌ڵمان بێت، ده‌بێت عه‌قڵیه‌تی یه‌ك لیستی كه له‌و ناوچه‌یه‌دا هه‌یه له‌پێناوی پله‌و پۆستدا نه‌بێت گه‌ڕانه‌وه‌ی متمانه‌ی خه‌ڵكی ئه‌و ناوچانه‌یه وه گه‌ڕانه‌وه‌ی كه‌رامه‌ت‌و شكۆیان وه چیتر جارێكی تر به‌ته‌نها به‌جێ نه‌هێڵدرێن.”\nهه‌ریه‌كه له‌بزوتنه‌وه‌ی گۆڕان‌و كۆمه‌ڵی ئیسلامی‌و دیموكراتی‌و دادپه‌روه‌ری له‌ناوچه جێناكۆكه‌كان به‌یه‌ك لیستی هاوبه‌ش جیاواز له‌لیستی دیكه به‌شداری هه‌ڵبژاردنه‌كانی داهاتوی په‌رله‌مانی عێراق ده‌كه‌ن.\nسۆزان خاڵه شه‌هاب وتیشی، “ئێمه به‌لامانه‌وه ئاساییه كه له‌گه‌ڵ هه‌ر لایه‌نێك یان پارتی‌و یه‌كێتی ببینه یه‌ك لیست له‌وناوچانه وه ناوی خۆمان به‌خۆمانه‌وه‌یه هاوپه‌یمانی، واته هه‌میشه ده‌رگامان كراوه‌یه بۆ هه‌رلایه‌نێك، به‌ڵام به‌پارتی‌و یه‌كێتیمان وتووه ئه‌گه‌ر ده‌یانه‌وێت به‌یه‌ك لیست به‌شداری هه‌ڵبژاردنه‌كان بكه‌ین ئه‌وه كۆمه‌ڵێك مه‌رج هه‌یه ده‌بێت جێبه‌جێی بكه‌ین (نامه‌وێت لێره‌دا باسی مه‌رجه‌كانمان بكه‌ین).”\nراشیگه‌یاندووه، “هێشتا ده‌رگای هاوپه‌یمانێتی كراوه‌یه تا ڕۆژی شه‌ممه، هێشتا زووه بڕیاری ئه‌وه بده‌ین، به‌ڵام بیرمان نه‌چێت پارتی‌و یه‌كێتی له‌و ناوچانه (دیاله‌و كه‌ركوك) كوردیان له(١٦)ی ئۆكتۆبه‌ر به‌جێهێشت، به‌ڕاستی ئه‌وه له‌دڵ‌و یاده‌وه‌ری خه‌ڵك ده‌رناچێت.”\nئه‌و رونیده‌كاته‌وه كه “چاومان له‌ده‌نگی لایه‌نگرو كادیری هیچ حیزبێكی تر نیه، وه‌ك ده‌زانرێت له‌كوردستان زیاتر له‌دو ملیۆن كه‌س مافی ده‌نگدانیان هه‌یه، خه‌ڵكێكی زۆر متمانه‌ی به‌حوكمڕانی نه‌ماوه‌و ناچێت بۆ ده‌نگدان ئێمه ده‌مانه‌وێت كار له‌سه‌ر ئه‌و خه‌ڵكانه بكه‌ین كه متمانه‌یان نه‌ماوه تابچن بۆ ده‌نگدان. پێیان بڵێین ئێمه له‌هاوپه‌یمانێتی بۆ ئه‌وه‌ی حوكمێكی دادپه‌روه‌رانه‌و خزمه‌تگوزاری‌و وڵاتێكی ئاوه‌دان پێشكه‌ش به‌تۆ بكه‌ین دامه‌زراوین.”\nڕۆژی چوارشه‌ممه‌ی ڕابردو قه‌واره‌ی هاوپه‌یمانی دیموكراتی‌و دادپه‌روه‌ری یه‌كه‌مین كۆنگره‌ی خۆی له‌شاری سلێمانی به‌ست‌و تێیدا به‌رهه‌م ئه‌حمه‌د ساڵح وه‌ك سه‌رۆكی حیزبی هاوپه‌یمانی دیموكراتی‌و دادپه‌روه‌ری هه‌ڵبژێردرا.\nله‌وباریه‌وه سۆزان خاڵه شه‌هاب جه‌خت له‌وه‌ده‌كاته‌وه كه حیزبه نوێیه‌كه‌یان سنوری شارێك‌و ناوچه‌یه‌كی دیاریكراوی پێوه دیارنیه‌و نابێت، “ئێمه سنوری كاركردنمان هه‌مو كوردستانه چاومان له‌بنكه‌ی جه‌ماوه‌ری‌و لایه‌نگری هیچ حیزبێك نیه‌و به‌وشێوازه‌ش كار ناكه‌ین كه ئێمه ده‌ڵێین حكومڕانی دادپه‌روه‌رانه‌و دیموكراتی بۆ هه‌مو خه‌ڵكی كوردستان ته‌نانه‌ت عیراقیش، وه‌ك وتم كۆنگره‌كه‌مان له‌شاری هه‌ولێر ئه‌نجامده‌ده‌ین.”


ئەمریکا پێش هاتنی ترامپیش هه‌ڵسوکه‌وته‌کانی ملهوڕانه بوو - Mehr News Agency\n10 tîrmehê 2018 - 08:44\nNews Code 20149\nچامسکی لە وتووێژ لە گەڵ تاران تایمز:\nئەمریکا پێش هاتنی ترامپیش هه‌ڵسوکه‌وته‌کانی ملهوڕانه بوو\nنوئام چامسکی فەیلەسوف و شرۆڤەکاری ئەمریکی لە وتووێژی تایبەتی لە گەڵ تاران تایمز ڕایگەیاند کە هه‌ڵسوکه‌وتی ناله‌باری ئەمریکا دەبێتە هۆی په‌راوێزکه‌وتنی لە کۆمەڵگای نێودەوڵەتی.\nئاژانسی هەواڵی مێهر، بەشی نێودەوڵەتی – سەید زەفەر مەهدی: نوئام چامسکی فەیلەسوف، زمانناس، شرۆڤەکار و چالاکی سیاسی لێهاتووی ئەمریکایە و تا ئێستا زیاتر لە ١٠٠ کتێبی نووسیوە و زۆربەی تەمەنی لە ڕێکخراوی تەکنۆلۆژیای ماساچوسێت (MIT) خەریکی توێژینەوە و چالاکی بووە و مامۆستای خانەنشین کراوی ئەو ڕێکخراوەیەیه.\nچامسکی وەک رۆشنبیرێکی ناسراوەی جیهانی، بە ڕەخنەگری سیاسەتی دەرەکیی ویلایەتە یەکگرتووەکان، سەرمایەداری و میدیاگەلی سەرەکیی جیهانی ناوی لێ دەبرێت. ناوبراو لە وتووێژێکی تایبەتی لە گەڵ رۆژنامەی تاران تایمز دەڕوانێتە پرسی دژایەتیی ئەمریکا لە گەڵ ئێران لە بابەتی بەرجام، پلانی ناڤۆکیی ئێران و سیاسەتی دەرەکیی ویلایەتە یەکگرتووەکانی ئەمریکا. ئەوی لە خوارەوە دەیخوێننەوە دەقی دیمانەکه‌یە:\n* ئایا ئەورووپا ئارەزوو و دەسەڵاتی پێویستی بۆ بەرەنگار بوونەوەی ئەمریکا لە پرسی گەمارۆوه نوێیەکان لە دژی ئێرانی هەیە؟\nـ بە داخەوە، پێناچێت کە ئەورووپا لەو پرسەدا هەنگاوێکی بەرچاوی بۆ بەرەنگاربوونەوە لە گەڵ ئەمریکا هەڵگرتبێت. من هیوادارم کە دیتران کەمتر بترسێندرێن. ترامپ، بۆڵتۆن و نتانیاهۆ زۆرتر هیوایان بەوەیە کە ئێران بە پێشێل کردنی بەرجام بۆ یەکەم جار کاردانەوە نیشان بدات.\nئەوە بیانوویەکە بۆ ئه‌و هه‌ڵسوکه‌وتانه‌ی کە کارەساتی لێ دەکەوێتەوە. هەڵوێستی سیاسەت خوازانە لە وەڵامی ئەو کردارە دزێوە ئاسان نییە، بەڵام رێگەکە دروستە و دەتوانێ هەنگاوێک بێت بۆ په‌راوێزکەوتنی ئەمریکا لە بەستێنی نێودەوڵەتی. هەر وەک ئێستا کە بە هۆکاری جۆراوجۆر شایەدی ڕوودانین و دۆخی نێودەوڵەتیی ئێرانیش ڕوو لە پێشکەوتنە.\n* ترامپ داوای لە تەواو وڵاتان کردووە کە هاوه‌ردەی نەوتیان لە ئێران بوەستێنن و لەو رێگەوە ئابووریی ئێران تووشی کێشه بکەن. لە نێوان سێ وڵاتی گەورەی کڕیاری نەوتی ئێران، وڵاتانی چین و تورکیا هیچ بەهایەکیان نەداوە بەو داواکارییە، بەڵام هیندستان بەڵێنی داوە کە هاوه‌ردەی نەوتی لە ئێران بوەستێنێت. ئایا لاتان وایە کە ئەمریکا ملهۆڕی ده‌کات؟\nـ وایە، بێ گومان ئەمریکا ملهۆرانە هەڵسوکەوت دەکات. بە داخەوە ئەوە جاری یەکەمی نییە.\n* ئەمریکا بڕیاری داوە کە هەمدیسان گەمارۆکانی لە دژی ئێران داسەپێنێت کە وەک واژۆکەری NPT پەیجۆریی پلانی ئاشتی خوازانەی ناڤۆکی بە ئامانجی بەرهەم هێنانی وزەیە. ئەوە لە کاتێکدایە کە وڵاتانێکی وەک ئیسرائیل کە NPTیان واژۆ نەکردووە و بە شێوەی نهێنی خەریکی بەرهەم هێنانی چەکی ناڤۆکین، بە وڵاتانی پابەند بە بەڵێنەکان ناویان لێ دەبرێت. ئایا ئەوانە ستاندارد و سیاسەتگەلی دووبەرەکانە نین؟\nـ ئەوانە زۆر خراپتر لە ستاندارد و سیاسەتگەلی دووبەرەکانەیە. سەبارەت بە نمونەیەکی وەک ئیسرائیل، ئەمریکا لە پلانی چەکی ئەتۆمیی هەر بەو شێوە کە وتان یان بە شێوەگەلی دیکە پاڵپشتیی کردووە. لە هەمان کاتدا رێگری کردووە لە درێژەی پلانی ئاشتی خوازانەی ناڤۆکیی ئێران.\n* ئایا لاتان وایە کە سیاسەتی دەرەکیی ئەمریکا لە کاتی دۆناڵد ترامپ-دا دابەزینی بە خۆوە بینیوە؟\nـ نه بە شێوەیەکی جیدی. هێرش بۆ سەر عێراق تاوانێکی زۆر خراپتر بووە بە نیسبەتی تەواو ئەو کارانەی دۆناڵد ترامپ تا ئێستا ئەنجامی داوە. شەڕ و هێرشگەلی ویلایەتە یەکگرتووەکانی ئەمریکا لە هیند و چین (ڤیەتنام و وڵاتانی دیکەی ئەو ناوچەیە) تەنانەت جەنایەتگەلێکی زۆر زەختتر و گرژتر بوونە.\n* تەواو وڵاتانی ئەو ناوچەیە، بە تایبەت پاکستان و ئێران، پشکی تایبەتیان بووە لە ئاشتیی ئەفغانستان. ئەفغانستان ئەو شوێنەیە کە ئەمریکا شەڕی بە سەردا داسەپاند و لە ئێستادا هەنگاو دەنێتە هەڤدەهەمین ساڵی خۆی. ئایا ئێوەش لە سەر ئەو بڕوایەن کە کۆمەڵگای نێودەوڵەتی تا ئێستا نەیتوانیوە ئامانجەکانی خۆی لە ئەفغانستاندا مسۆگەر بکات؟\nـ وڵاتانی جیهان - من حەز ناکەم وەک کۆمەڵگای نێودەوڵەتی ناویان لێ ببەم – بە زمان و دەنگێکی یەکسان و یەکە نادوێن. ئامانجگەلی پاکستان و ئەمریکا جیاوازن و ئێرانیش ئامانجی جیاوازی خۆی هەیە. بێ شک وڵاتانی جیهان بە سەرکردایەتی ئەمریکا لە ئەفغانستاندا شکستی هێناوە.\n* شەڕی بازرگانیی نێوان ئەمریکا و چین ڕووی لە تەشەنە سەندن ناوە و هەڕەشەی وەڕێ خستنی شەڕی بازرگانیی جیهانیش لە ئارا دایە. ئایا پێتان وایە کە ترامپ هەڵە دەکات؟\nـ ئەوە دەروەستی بەو شتەوەیە کە ئەو هەوڵی بۆ دەدات. ئەگەر بیەوێ هەوڵی ئەنجام دانی ئەوی دەیڵێت بدات، رێگەیەکی هەڵەی گرتۆتە بەر. بەڵام ئێمە ئەوە بە گریمانە ناگرین کە ئامانجی رێبەرانی سیاسی یەکسانە لە گەڵ لێدوانەکانیان.\nئەگەر ئامانجی ئەو، ڕێکخستن و هاڕیر کردنی لایەنگرانی لە رێگەی ئاشکرا کردنی ئەوە بێت کە یەکێکە لەو کەسانەی هەوڵی بەرەنگاربوونەوەی دوژمنانی دەرەکی و پاراستنی لایەنگرانی بێت، مومکینە لانی کەم بۆ ماوەیەکی کاتی، ئەو کارە دروست بێت.


گەنجێکی کورد لەسەر سنووری نێوان بێلاڕووس و پۆڵەندا گیان لەدەستدەدات – لڤین پرێس\nگەنجێكی کۆچبەری کورد شەوی رابردو لەسەر سنوری نێوان پۆڵەندا و بێلاڕوس گیانی لەدەستدا، باوكی ڕایگەیاند، كوڕەكەی نەخۆشی شەكرەی هەبوەو داوا لە لەلایەنە پەیوەندیدارەکانیش دەکات هاوکاریان بکەن بۆ هێنانەوەی تەرمەکەی.\nگەیلان دلێر ئیسماعیل، تەمەن ٢٥ ساڵ، کە دانیشتوی گەڕەکی فەرمانبەرانی شاری هەولێر بو، شەوی رابردو لەسەر سنووری نێوان پۆڵەندا و بێلاڕوس گیانی لەدەستداوە.\nدلێر ئیسماعیل، باوکی گەیلان بە میدیاکانی راگەیاند،” کوڕەکەم رۆژی 14ی ئەم مانگە لەگەڵ دو براو خوشکێکی و زاوایەکمان بەڕەسمی گەشتیان کرد بۆ بێلاڕوس، بەڵام گەیلان شەوی رابردو لەسەر سنوری نێوان پۆڵەندا و بێلاڕوس گیانی لەدەستداوە و تاوەکو ئێستاش تەرمەکەی هەر لەسەر سنورە”.\nسەبارەت بە هۆکاری گیانلەدەستدانی کوڕەکەی، دلێر ئیسماعیل وتی،” کوڕەکەم نەخۆشیی شەکرەی هەبو، دەرمانی دو مانگی لەگەڵ خۆی بردبو، بەڵام دەرمانەکانی لە جانتای زاواکەمان دابو، ئەویش لەوێ لێی دابڕاوە، بەهۆی نەمانی چارەسەرەکانی، گیانی لەدەستداوە”.\nلە بەشێکی تری لێدوانەەیدا باوکی گەیلان ئاماژەی بەوەدا،” شەوی رابردو تەندروستیی گەیلان تێکچوە، براکانی ویستویانە لە سنوری بێلاڕوس بیپەڕێننەوە و لە نەخۆشخانەیەکی پۆڵەندا چارەسەری بکەن، دوای بڕینی سنور لەلایەن پۆلیسی پۆڵەندییەوە دەستگیرکراون و نێردراونەتەوە بۆ نێو خاکی بێلاڕوس”.\nدلێر ئیسماعیل وتیشی، منداڵەکانی،” کە 14ی ئەم مانگە کوردستانیان جێهێشتوە، تاوەکو ئێستا زیاتر لە 30 هەزار دۆلاریان خەرجکردوە و هێشتا هەر لە بێلاڕوسن، داوا لە لایەنە پەیوەندیدارەکان دەکات، هاوکاریان بکەن بۆ هێنانەوەی تەرمی کوڕەکەی بۆ کوردستان”.\nماوەی چەند مانگێكە هاوڵاتیانی هەرێم بۆ گەیشتنیان بە وڵاتانی ئەوڕوپا، ڕێگای بیلاڕوسیا بەكاردەهێنن و لە ئێستادا ئەو ڕێگایە بووتە خەتێكی پڕجموجوڵی پەنابەران، بەڵام بەپێی ڕاگەیەندراوێكی دەزگای لوتكە بۆ كاروباری پەنابەران، ڕێگاكە سەلامەتنیە و مەترسیدارە.\nمالکی هۆشداری به لایه‌نه‌كان دەدات


ئاڵنگارییه‌كانی بەردەم ئیدارەی بایدن لە عێراقدا\nنەوزاد ھێتوتی 20, 02, 2021\nنەوزاد ھێتوتی دکتۆرا لە سیاسەتی دەرەوەی ئەمریکا و مامۆستای زانستە سیاسییەکان/ زانکۆی سەڵاحەددین\nئەمریكا بەرژەوەندیی گرنگ و ستراتیژیی لە عێراقدا هەیە و ھەر بۆیەیش ماوەیەكی درێژە، ئەم وڵاتە جێگەی گرنگیپێدان و فۆكسێكی مەزنی بەڕپرسانی واشنتۆن بووە. لە ئێستادا بەرژەوەندییەكانی ئەمریكا خۆی لە كۆمەڵێك خاڵی گرنگدا دەبێنێتەوە: یەكەم، عێراق پێگە و شوێنێكی جیۆپۆلیتێكی گرنگی ھەیە بۆ سیاسەتی دەرەوەی ئەمریكا لە ڕۆژھەڵاتی ناوەڕاستدا. دووەم، عێراق ڕۆڵێكی گرنگ لە سیاسەتی پاراستنی ھاوسەنگیی ھێز لەسەر ئاستی ناوچەكە دەبینێت. واتە بوونی عێراقێكی ھاوپەیمانی ئەمریكا، یان نزیك لە ئەمریكا، زۆر گرنگە بۆ دەستەبەركردنی ئەو ھاوسەنگیی ھێزە كە ئەمریكا دەیەوێت لەسەر ئاستی ناوچەكەدا دروستی بكات. سێیەم، عێراق ناوەندێكی گرنگی ڕووبەڕووبوونەی توندڕەوی و گرووپە تیرۆریستەكانە لە ناوچەكەدا. چوارەم، عێراق سەنتەرێكی گرنگی ڕووبەڕووبوونەوەی ئێران و ھەوڵدانە بۆ ئێحتواكردنی ھەژموون و پێگەی ئێران و ڕێگرتن لە دروستبوونی ھیلالی شيعە لە ناوچەكەدا. پێنجەم، عێراق خاوەن یەدەگێكی زۆری نەوت و گازە و كاریگەریی گەورەی ھەیە لە سەقامگیركردنی بازاڕی نەوت لەسەر ئاستی جیھان. بێ گومان ھەموو ئەو فاكتەرانەیش وای كردووە كە بەردەوام ئەمریكا گرنگییەكی زۆر بە عێراق بدات و ھه‌وڵ بدات حكوومەتێكی دۆست و ھاوپه‌یمان لە بەغدا دروست بكات.\nلە ساڵی 2003 تاكوو ئێستا گۆڕانكارییەكی گەورە لە سیاسەتی ئەمریكا لە عێراق ڕووی نەداوە، بەڵكوو ئەمریكا زیاتر سیاسەتێكی جێگیر و سەقامگیری بەرانبەر ئەو وڵاتە ھەبووە. زۆربەی سەرۆكەكانی ئەمریكا لە دوای 2003 (بۆشی كوڕ، ئۆباما و ترامپ و ئێستایش بایدن)، تا ڕاددەیەك سیاسەتیان بەرانبەر عێراق لە یەك نزیك بووە و گۆڕانكاریی زۆر گەورەی بەسەردا نەھاتووە؛ بەو مانایەی كە دەسەڵاتدارانی ئەمریكا ھەوڵیان داوە كە دەسەڵاتێكی لایەنگیری ئەمریكا لە بەغدا دروست بكات و ھەژموون و نفووزی ئێران لەم وڵاتەدا كەم بكەنەوە. ئەمریكا مەبەستی بووە كە عێراق ببێتە وڵاتێكی بەھێز و سەقامگیر و، دوور بێت لە ململانێی تائیفی و نەتەوەیی. بە ھەمان شێوەیش، بۆ ئەمریكا زۆر گرنگ بووە عێراق نەبێتە ناوچەیەكی ئارام بۆ گەشەكردن و بەھێزبوونی گرووپە تیرۆریستییەكان لە ناوچەكەدا.\nلە لایەكی تریشەوە، ئەو ئەمراز و میكانیزمانەی ھەر ئیدارەیەك لە ئەمریكا بەكاری ھێناوە بۆ دەستەبەركردنی ئامانجەكانی لە عێراقدا، وێڕای لێكچوونیان لە ھه‌ندێك بواردا، بەڵام له ھەندێك بواریشدا لێكجیاواز بوون. ئەگەر لەم ڕوانگەیەوە شرۆڤەی سیاسەتی ئیدارەی بایدن بەرانبەر عێراق بكەین، گرنگترین پرسیار كە ڕووبەڕوومان دەبێتەوە ئەوەیە كە ئەو كێشە و گرفتانە ڕووبەڕووی ئیدارەی بایدن دەبنەوە كامانەن؟ بایدن چۆن و بە چ شێوەیەك ڕووبەڕووی ئەم كیشانە دەبێتەوە؟ بێ گومان ئاڵنگارییه‌كانی بەردەم ئیدارەی بایدن لە عێراقدا زۆرن؛ لەوانە ھەبوونی گرووپە میلیشیاكان، پرسی مانەوە، یان كشانەوەی ھێزەكانی ئەمریكا، دەستێوەردانەكانی ئێران، ناكۆكییەكانی نێوان ھەرێم و بەغدا. بەڵام لەم بابەتەدا، دەمانەوێت زیاتر جەخت لەسەر دوو پرس و كێشە بكەین لە عێراقدا كه ڕووبەڕووی ئیدارەی نوێی ئەمریكا دەبنەوە.\nپرسی مانەوە و نەمانی ھێزەكانی ئەمریكا لە عێراق:\nبێ گومان پرسی مانەوە یاخود كشانەوەی ھێزەكانی ئەمریكا لە عێراقدا، یەكێكە لە خاڵە گرنگەكانی بەردەم ئیدارەی بایدن. بایدن ئەو كاتەی جێگری سەرۆك ئۆباما بووە (2009-2017)، مەلەفی عێراقی لەدەست بووە. بایدن لە ساڵی 2011 ڕۆڵێكی گرنگی ھەبوو لە كشانەوەی ھێزەكانی ئەمریكا لە عێراقدا. دیارە كشانەوەی ئەمریكا كاریگەریی زۆر خرابی كردە سەر پێگە و دەسەڵاتی ئەمریكا لە عێراق و ناوچەكەدا. كشانەوەكە بووە ھۆی زیاتر بەھێزبوونی ھەژموونی ئێران و گرووپە میلیشیاكان لە عێراقدا. بە ھەمان شێوەیش، دەرچوونی ھێزەكانی ئەمریكا، بووە فاكتەرێكی سەرەكی بۆ توندبوونەوەی ناكۆكی و ململانێی تائیفی-نەتەوەیی و چالاكبوونی گرووپە تیرۆریستییەكان، كە دواتریش سەری كێشا بۆ ھاتنی داعش لە حوزەیرانی 2014، كە نیوەی خاكی عێراق كەوتە دەستی ئەو گرووپە تیرۆریستییە. ھەر ئەمەیش وای كرد لە ساڵی 2014 لەسەر داوای بەغدا، بگەڕێتەوە عێراق. بە شێوەیه‌كی گشتی، مانەوەی ھێزەكانی ئەمریكا لە عێراقدا لە چەند ڕوویەكەوە زۆر گرنگە:\nبۆ كەمكردنەوەی ھەژموون و كاریگەریی ئێران لەسەر پرۆسەی سیاسیی عێراق و ڕێگەگرتن لە ئێران و ھاوپەیمانەكانی بۆ كۆنترۆڵكردنی ئەو وڵاتە.\nپاڵپشتیكردنی عێراق بۆ ئەوەی بتوانێت زیاتر ھەنگاو بەرەو سەربەخۆیی بهاوێژێت و سەروەریی خۆی بپارێزێت و لەسەر ئاستی ناوخۆیی و دەرەكی سیاسەتێكی ھاوسەنگ پراكتیزە بكات.\nمانەوەی ئەمریكا فاكتەرێكی گرنگە بۆ پاڵپشتیكردنی پرۆسەی دیموكراسی و بەھێزكردنی ئەو ھێز و لایانانەی كە ھاوپەیمانی ئەمریكان یاخود لە ئێران دوورن.\nڕێگەگرن لەوەی گرووپە چەكدارەكانی سەر بە ئێران لە ڕووی سەربازییەوە عێراق كۆنترۆڵ بكەن و ببنە بەدیلی سوپای عێراق.\nمانەی ئەمریكا فاكتەرێكی گرنگە بۆ ڕێگەگرتن لەوەی عێراق ببێتە كۆریدۆرێكی خاكی بۆ ئەوەی ئێران و گرووپە میلیشیاكان ھێز، چەك و تەقەمەنی ڕەوانەی سووریا و لوبنان بكەن.\nمانەوەی ھێزەكانی ئەمریكا زۆر گرنگە بۆ یارمەتیدانی سوپای عێراق و پێشمەرگە بۆ ئەوەی بتوانن سەقامگیری لە عێراقدا بپارێزن و ڕووبەڕووی داعش ببنەوە.\nگومانی تێدا نییە كە ئێستایش پرسی مانەوە یاخود كشانەوەی ئەمریكا لە عێراق بابەتێكی گەرمە و جێگەی دیالۆگ و گەنگەشەیەكی مەزنە لەسەر ئاستی ناوچەكە، عێراق و لە ناوەندەكانی توێژینەوەی ئەمریكادا. بەتایبەت دوای كوشتنی "قاسم سوله‌یمانی"، لەژێر كاریگەری و گوشارەكانی ئێراندا، پێكهاتەی شيعە لە (5) كانوونی دووەمی 2020 لە پەرلەمان یاسایەكیان تێ پەڕاند بۆ دەركردنی ھێزەكانی ئەمریكا لە عێراقدا. لەگەڵ ئەوەیشدا كە ئیدارەی ترامپ ئەو داواكارییەی ھێزە شيعەكانی ڕەت كردووە و جەختی لەوە كرده‌وه كە ھێزەكانیان بۆ چاودێریی ئێران لە ناوچەكەدا لە عێراق دەمێننەوە؛ بەڵام لە سەردەمی ئیدارەی پێشوو، ئەمریكا بەشێكی زۆری پێگە سەربازییەكانی لە عێراقدا چۆڵ كرد و زۆربەی ھێزەكانی لە ھەرێم و بنكەی سەربازیی "عێن ئەسەد" لە ئەنبار جێگیر كردووە. لە لایەكی تریشەوە، وێڕای ھەڕه‌شەكانی بەردەوامی ترامپ بۆ كشانەوەی یەكجارەكیی ھێزەكانی لە عێراق، ژمارەی ھێزەكانی ئەمریكای بۆ 2500 سەرباز كەم كردووە.\nسەبارەت به ئیدارەی بایدن، ئەگەرچی سەبارەت به پرسی كشانەوەی ھێزەكانی ئەمریكا لە عێراق ھیچ لێدوانێك نەدراوە، به‌ڵكوو بەپێچەوانەوە زۆربەی لێدوانی بەرپرسەكانی ئەمریكا بەو ئاراستەیه‌ن كە لە عێراق و ناوچەكەدا دەمێننه‌وه و ھێزەكانیان ناكێشنەوە؛ بەتایبەت ئەنتۆنی بلینكین، وەزیری دەرەوه‌ی ئەمریكا، لە 21ی كانوونی دووەمی 2021 لە كاتی وەرگرتنی متمانە لە بەردەم ئەنجومەنی پیران جەختی لەسەر ئەوە كرده‌وه كە وێڕای ئەوەی ئیدارەی نوێ مەبەستیەتی كۆتایی بە جه‌نگه بێكۆتایییەكان بھێنێت لە ڕۆژھەڵاتی ناوەڕاستدا، بەڵام سەبارەت كشانەوەی ھێزەكانی ئەمریكا لە ئەفغانستان و ناوچەكەدا، جەختی لەسەر ئەوە كرده‌وه كە دەبێت بەشێك لە ھێزەكانمان لە ناوچەكەدا بمێننه‌وه بۆ ئەوەی بتوانین ڕووبەڕووی تیرۆر ببینەوە. ئەمەیش ئەگەر بە شێوەیه‌كی ناڕاستەوخۆیش بێت، مانای وایە كە تاكوو ئێستا ئەمریكا پلانی كشانەوەی نییه لە عێراق و ناوچەكەدا. بەڵام لێرەدا، پرسیار ئەوەیە ئایا ئیدارەی بایدن تا كۆتایی، بەرگەی گوشارەكانی ئێران و میلیشیا شيعەكان دەگرێت كە داوای كشانەوەی ھێزەكانی ئەمریكا دەكەن؟\nلە لایەكی تریشەوە، ڕاستە ئێستا حكوومەتێك لە عێراقدا ھەیە كە خوازیاری مانەوەی ھێزەكانی ئەمریكایە، بەڵام دوای ھەڵبژاردنەكانی ئۆكتۆبەری 2021 لە عێراقدا، پێدەچێت ھاوكێشەكان گۆڕانكارییان بەسەردا بێت و دەنگەكانی ناڕەزایەتی بۆ مانەوەی ئەمریكا لە عێراقدا زیاتر ببن؛ بەتایبەت چاوەڕێ دەكرێت دووبارە ھاوپەیمانەكانی ئێران پۆستی سەرۆكوەزیران وەربگرن. لێرەدا پرسیاری گرنگ ئەوە دەبێت: ئەگەر سەرۆكوەزیرانی داھاتوو بەفەرمی داوای لە ئەمریكا كرد كە ھێزەكانیان لە عێراق بكشێننەوە، ئەوكات ئیدارەی بایدن ھەڵوێستی چی دەبێت؟ ئایا ئامادە دەبێت ڕێز لە بڕیاری حكوومەتی عێراق بگرێت، وەك چۆن لە ساڵی 2011 ئەو كارەیان كرد، یاخود ئەم جارە ھەڵوێستێكی تریان دەبێت.\nدەبێت ئەو ڕاستییەیش بزانین، ئەوە تەنیا ئێران و گرووپە شيعەكانی عێراق نین كە داوای چوونەدەرەوه‌ی ئەمریكا لە عێراق دەكەن، بەڵكوو ھەندێك لە ناوەندەكانی سیاسی و سیاسەتزانانی ئەمریكایش باسی ئەوە دەكەن، كە ئەگەر ئەمریكا بەڕاستی مەبەستیەتی كۆتایی بە جه‌نگه بێكۆتاكان بھێنیت، گرنگە ھێزەكانی لە سووریا، عێراق و ئەفغانستان بكشێنێته‌وە. تەنانەت لە ناوەندە ستراتیژییه‌كانی ئەمریكا، ئێستا باسی ئەوە دەكرێت كە ڕۆژھەڵاتی ناوەڕاست و لەناویشیدا عێراق، وەك جاران گرنگیی خۆیان نەماوە و پێویست ناكات ئەمریكا لە ڕووی سەربازییەوە لە ناوچەكەدا بمێنێته‌وه، بەڵكوو ئەمریكا دەبێت فۆكسی سەرەكیی لەسەر ستراتیژی دەورەدان و ڕووبەڕووبوونەوەی چین بێت.\nشێوازی مامەڵەكردن لەگەڵ ھێزە پرۆكسییەكانی ئێران:\nیەكێكی تر لەو كێشە و ئاڵنگارییانه‌ی ڕووبەڕووی ئیدارەی بایدن دەبیێتەوە، چۆنێتیی مامەڵەكردنە لەگەڵ گرووپە میلیشیا شيعەكان لە عێراقدا، بەتایبەت ئەوانەی لە ئێرانەوە نزیكن. ئێستا لە عێراقدا چەندین لایەن و گرووپ و ھێزی میلیشیایی هه‌ن كە بەشێكی زۆریان ڕاستەوخۆ فەرمان لە ئێران و سوپای قودس وەردەگرن. بە واتایەكی دیكە، ئێران ئەو گرووپە میلیشیاتانە بۆ جێبەجێكردنی سیاسەتەكەی لە عێراق و ناوچەكەدا بەكار دەھێنێت. بێ گومان ئەو گرووپە چەكدارانەی لە عێراقدا ھەن، لە دەرەوەی دەسەڵاتی حكوومەتن و تاكوو ئێستایش ھەوڵەكانی حكوومەت بۆ كۆنترۆڵكردنی ئەو گرووپانە و ھێنانەوەی ژێردەسەڵاتی دەوڵه‌ت شكستی ھێناوە. لێرەدا دەكرێت ئامانجی سەرەكیی گرووپەكانی حەشدی شەعبی، بەتایبەت ئەوانەی لە ئێرانەوە نزیكن، لەم خاڵانەی خوارەوەدا كورت بكەینەوە:\nڕووبەڕووبوونەوەی ھەموو ئەو حزب و ھێز و كەسایەتییانەی كە دژی سیاسەت، دەستێوردان و ھەژموونی ئێرانن لە عێراقدا.\nدروستكردنی گوشار بۆ كشانەوەی ھێزەكانی ئەمریكا لە عێراقدا.\nدروستكردنی گوشار و دژایەتیكردنی دەوڵەتە ڕكابەرەكانی ئێران لە ناوچەكەدا، بەتایبەت ئەوانەی دراوسێی عێراقن.\nدروستكردنی ھێزێكی سەربازی، ھاوتەریب لەگەڵ ھێزی فەرمیی عێراق، بە شێوەیەك ببێنە بەدیلی سوپای عێراق.\nپراكتیزەكردنی سیاسەت و ئەجێندای ئێران لە عێراق و ناوچەكەدا و پاراستنی كۆریدۆری خاكی لە ناوچە سنوورییەكای سووریا و عێراق، كە بە "ھیلالی شیعە" ناسراوە، بۆ ئەوەی بتوانرێت چەك و تەقەمەنی ڕەوانەی سووریا و لوبنان بكات.\nدوای تێكچوونی پەیوەندییەكانی ئەمریكا و ئێران و سەپاندنی زورترین گوشاری ئابووری بەسەر تاران لەلایەن ئیدارەی ترامپەوە، ئەم گرووپانە كار و چالاكیی سەربازییان دژی بنكە، بارەگا و بەرژەوەندییەكانی ئەمریكا لە عێراقدا فراوان كردووە. ئیدارەی ترامپ بۆ ڕووبەڕووبوونەوەی ھەڕەشەی ئەو میلیشیاتانە و لاوازكردنیان، جەختی لەسەر سێ فاكتەری سەرەكی دەكرده‌وه: یەكەم، گوشارخستنە سەر حكوومەتی عێراق بۆ ئەوەی ڕووبەڕووی ئەو گرووپانە ببێتەوە و بیانھێنێتە ژێر دەسەڵاتی حكوومەتی عێراق. دووەم، ترامپ ھەوڵی دا لە ڕێگەی بەكارھێنانی گوشاری ئابووری و سەپاندنی گەمارۆی توندی ئابووری بەسەر ئەم گرووپانە و كەسایەتییە بەھێزەكانی ناو حەشدی شەعبیدا، ئەم گرووپانە لاواز بكات. سێیەم، ترامپ لە ڕووی سەربازییەوە ستراتیژییەكی پراكتیزە كرد كە بریتی بووە لە سیاسەتی ترساندن و بەرپه‌رچدانەوە و ھەڕەشەكردن. لێرەدا، ترامپ وێڕای ھەڕەشەكردنی بەردەوام، گورزی سەربازیی سنوورداری لەو گرووپانە وەشاند. بەڵام ئەم ھێرشانە زیاتر لە حاڵەتی بەرگریكردن و پەرچەكردار بووە.\nبۆیە، یەكێك لەو ئاڵنگارییانه‌ی كە ئێستا ڕووبەڕووی ئیدارەی بایدن بووتەوە، بریتییە لە چۆنێتیی مامەڵەكردن لەگەڵ گرووپەكانی حەشدی شەعبی. ئەگەر بەم زووانە ئێران و ئەمریكا نەگەڕێنەوە ناو ڕێككەوتنی ئەتۆمیی 2015، مەزندە دەكرێت ئەو میلیشاتانە كار و چالاكییە سەربازییەكانی دژی ئەمریكا فراوانتر بكەن و زیاتر بەرژەوەندییەكانی ئەمریكا بكەنە ئامانج. ئێران و ھاپەیمانەكانی، بەمە، ھەم دەیانەوێت گوشار لەسەر ئیدارەی بایدن دروست بكەن و ھەمیش مەبەستیانە بزانن تاچەند ئیدارەی نۆی ئامادەیه لە ڕووی سەربازییەوە ڕووبەڕووی ئەو گرووپانە ببێتەوە. لە نموونەی ئەو گوشارانەیش، بریتی بووە لەو ھێرشانەی كە 15ی شووباتی 2021 كرانه سەر ھەرێم و بنكەی سەربازیی ئەمریكا و ھاوپەیمانان لە نزیك فڕۆكه‌خانەی ھەولێر.\nئەوەی لێرەدا جێگەی پرسیارە ئەوەیە، تاكوو ئێستا دیار نییە سیاسەت و مامەڵەی ئیدارەی بایدن لەگەڵ ئەم گرووپانە چۆن دەبێت و ئەمریكا بە چ شێوازیك پارێزگاری لە بەرژەوەندییەكانی خۆی و ھاوپەیمانەكانی دەكات بەرامبەر ھەڕەشە و پەلاماری سەربازیی ئەم گرووپە چەكدارانە؟ ئایا بایدن درێژە بە ستراتیژیی ترامپ دەدات بۆ ڕووبەڕووبوونەوەی ھەڕەشەی ئەو گرووپانە، یاخود ستراتیژییەكی نۆێ دەگرێتە بەر؟ ئایا ئیدارەی بایدن چۆن دەتوانێت یارمەتیی حكوومەتی عێراق بدات بۆ ئەوەی بتوانێت ئەو گرووپانە تێكەڵ بە سوپای عێراق بكات و لەژێر چنگی ئێران دەریان بھێنێت؟\nڕاستە ئیدارەی بایدن زیاتر جەخت لەسەر ئەمراز و میكانیزمە دیپلۆماسییه‌كان دەكاته‌وه و ھەوڵ دەدات پاڵپشتیی حكوومەتی عێراق بكات و ھەر لە ڕێگەی ئەو حكوومەتەوە كار بۆ لاوازكردنی ئەو گرووپانە بكات، بەڵام، لەبیرمان نەچێت بەبێ گوشاری ئابووری و سەربازی، زۆر سەختە بتوانرێت عێراق لەژێر كاریگەریی ئەو گرووپە میلیشیایانە و ئێران دەربھێنرێت. میژووی 18 ساڵەی دوای پرۆسەی ئازادكردنی عێراق، ئەو ڕاستییەی سەلماندووه كە بەبێ گوشاری ئابووری و سەربازی، زۆر سەختە ئەو گرووپانە لاواز بكرێن. بە شێوەیەك دروستكردنی عێراقێكی سەربەخۆ، سەقامگیر و بەھێز و ھاوپەیمانی ئەمریكا وا لە ئیدارەی بایدن دەخوازێت كە ڕووبەڕووی ھەموو ئەو ئاڵنگاری و كێشانە ببێتەوە كە لە عێراقدا ھەن و كار بكات بۆ كەمكردنەوەی ھەژموون و كاریگەریی ئێران لە عێراقدا و، ڕووبەڕووبوونەی ھەڕەشەی میلشیا شیعەكان ببێته‌وه و، هه‌وڵی چارەسەركردنی ناكۆكییەكانی نێوان ھەرێم و بەغدا بدات و، هه‌روه‌ها هه‌وڵی مانەوەی ھێزەكانی ئەمریكا بدات له عێراقدا، بۆ ئەوەی بتوانێت یارمەتیی دۆست و ھاپەیمانەكانی بدات.\nھێزە شيعەكان بۆچی لە كورد ھەڵگەڕانەوە؟\nدیموكراسییەت وەك فاكتەرێك بۆ بەھێزكردنی پەیوەندییەكانی ھەرێم و ئیدارەی بایدن یان بۆ لاوازكردنیان؟


هەمەڕەنگ – پەڕە 84 – Knwe.org\nسەرەکی » هەمەڕەنگ (پەڕە 84)\n06/05/2018\tهەمەڕەنگ سەرنج جێ بهێڵە\nگۆران نوری سەرقاڵی ئەلبومێکی نوێیە\n04/05/2018\tهەمەڕەنگ سەرنج جێ بهێڵە\nگۆران نوری لە دوای بڵاوبوونەوەی ڤیدیۆ کلیپه نوێیوكه‌ی ، خەریکی بەرهەمهێنانی کلیپێکی نوێیە، کلیپە نوێیەکەی لەسەر ستایلی کلیپی «بۆکوێ دەڕۆی» دەبێت و وابڕیارە لە مانگی ئابدا بڵاوی بکاتەوە. «جگە لەم کلیپەی کە ئێستا سەرقاڵی ئامادەکاریه بۆی، خەریکی تەواوکردنی کارەکانی ئەلبومە نوێکەیه‌تی کە لە ١٠ تراک پێکهاتووە». ئاماژەی بەوەداوه، با خەڵک لە کلیپی «ماچ» تێربن، ئەوکات کلیپە نوێیەکە بڵاودەکاتەوە، هەروەها ئەگەر ...\nنیکۆلاس کەیج واز لەنواندن دەھێنێت\nئەکتەری ئەمریکی بەناوبانگ «نیکۆلاس کەیج» ئاشکرایکردوە کەچیتر بەردەوام نابێت لەسەر کارەکەی ئەمەش دوای ٣ ساڵی تر دەبێت. لەوبارەیەوە وێبسایتی (کۆنتاکت میوزیک) ئاشکرایکردووە کە»کەیج»ی تەمەن ٥٤ ساڵ ئاشکرایکردوە کەبەنیاز نیە بەردەوام بێت لەکارەکەی بۆ ماوەیەکی زۆر بەڵکو دەیەوێ بەردەوام لەدوای کامێراوە کاربکات. کەیج لەمیانی ئامادەبونی لەپۆرتریکۆ و لەمیانی ناساندنی فیلمی نوێی Primal دا رایگەیاند کەدەگەرێتەوە بۆ بواری بەرھەمھێنان و دەرھێنان ئەمەش ...\nمۆزەخانەیەکی فەڕەنسی ماوەی ٢٠ ساڵە تابلۆی ساختە نمایشدەکات\nکۆمەڵێك مێژونوس و پسپۆڕی بواری تابلۆی هونەری بۆیاندەرکەوت نیوەی ئەو تابلۆیانەی لە مۆزەخانەی ئیتان ترۆس لە شاری ئیلینی فەڕەنسا نمایشکراون ساختەن. ماڵپەڕی «تەلەگراف» بڵاویکردەوە، لەکاتی ئەنجامدانی هەندێك چاکسازی لە مۆزەخانەی هونەرمەند ئیتان ترۆسدا، مێژوونووس و پسپۆڕانی بواری تابلۆی هونەری ئاشکرایانکردووە ژمارەیەك لە تابلۆکان ساختەن. ماڵپەڕەکە ئاماژەی بەوەشداوە، زانایان توانیویانە لە ڕێگەی دیاریکردنی کاتی کێشانی وێنەکەوە بزانن ساختەیە چونکە زۆرێك لە ...\nكێڵگه‌یه‌كی گوڵ له یابان\nوێنه‌گری یابانی سوزوكی هیزینوبو ( ناشیۆناڵ جوگرافیك) به‌هارێكی پر له گوڵ دروست ده‌كات له بواری گوڵی شین كه له كه‌رنا ده‌ریای پاركی هیتاشی، له یابان ده‌وره دراوه. له‌م شوێنه‌دا ده‌توانیت زیاتر له 4,5 ملیۆن له گوڵی نیمۆفیا بدۆزینه‌وه. هه‌روه‌ها كاره‌كه‌ی وه‌ك « تابلۆكانی یابان» باس ده‌كات.\nفڕۆکەیەك لە شەقامێکی گشتیدا نیشتەوە\nفڕۆکەوانی فڕۆکەیەکی بچووك توانی بە سەرکەوتوویی لە شەقامێکی گشتی قەرەباڵخدا لە شاری کاڵگری لە کەنەدا بنیشێتەوە. بەگوێرەی ئەو زانیارییانەی کە ئاژانسە هەواڵییەکانی ڕۆژهەڵاتی ناوەڕاست بڵاویانکردووەتەوە، ئەم ڕووداوە پاش ئەوە ڕوویداوە کە بە فڕۆکەوانەکە ڕاگەیەندراوە کێشەیەك هەیە لە ڕۆیشتنی بەنزین بۆ مەکینەکە و ناچاردەبێت بنیشێتەوە کە شەش سەرنشینی تێدابووە. پاش ئەو ئاگادارییە فڕۆکەوانەکە توانی لەڕێگایەکی گشتیدا بە سەرکەوتوویی بنیشێتەوە بەبێ ئەوەی ...\nپیشانگەی شێوەکاریی بەرەو گوڵستان\n03/05/2018\tهەمەڕەنگ سەرنج جێ بهێڵە\nلەڕۆژانی رابردوودا بەڕێوەبەرایەتی گشتی ڕۆشنبیری و هونەری هەڵەبجە دووەمین پیشانگەی تایبەتی شێوەکاری بۆ خاتوو(هەتاو کەریم) بەناونیشانی بەرەو گوڵستان کردەوە. لەم پیشانگەیەدا خاتوو هەتاو کەریم 22 تابلۆی قەبارە جیاوازی نمایشکردبوو کە سەرجەمیان بەڕەنگی زەیتی کیشابوونی، ئامانج لەکردنەوەی ئەم پیشانگەیەش گرنگیپێدانی بواری هونەرییەو دورکەوتنەوەیە لەو دۆخە نەخوازروەی کە ئێستا هەموانی تێدایە.\nكارە دەستییەكانی خوێندكارە بەهرەمەندەكان نمایشكران\nبۆ هاندانی زیاترو بۆ نمایش و نیشاندانی بەهرەی خوێندكارە بەهەرمەندەكانی خوێندنگەی كورد جینیەس چالاكییەكی تایبەتی لەهۆڵی تایەر تۆفیق سازكرد، لەسەرەدا خوێندكارەكان چەند چالاکییەکیان پێشکەشکرد، دواتر پیشانگەی كارە دەستییەكانی خوێندكارەكان كرایەوە كە سەدان بەرهەمیان لەپاشماوەی فڕێدراوو دارو لاستیك و سیرامیك و كاغەز دروستكردبوو، هەروەها چەندین چالاکیی تر بەڕێوەچوو. لەکۆتاییشدا ژمارەیەك لە كەسانی چالاك و رۆژنامەنووس رێزیان لێنراو خەڵاتی پێزانینیان پێ بەخشرا. ...\nئێل كلاسیكۆی كوردی نمایشکرا\n02/05/2018\tهەمەڕەنگ سەرنج جێ بهێڵە\nبه‌شی «زه‌نگی حه‌وته‌م» The 7th Hourی سی و شه‌شه‌مین خولی فێستیڤاڵی جیهانیی فیلمی فه‌جر به‌نمایشکردنی حه‌وت فیلمی درێژی سینه‌مایی و چوار کورته‌فیلم کاری خۆی ده‌ستپێکردو له‌م به‌شه‌دا فیلمی سینه‌مایی «ئێل کلاسیکۆ» El clásico له ده‌رهێنانی «هه‌ڵکه‌وت مسته‌فا»و به‌رهه‌می وڵاتانی عیراق و نه‌رویج له‌لایه‌ن بینه‌رانی سی و شه‌شه‌مین خولی فێستیڤاڵی جیهانیی فیلمی فه‌جر له‌سینه‌ماکانی تاران پێشوازی لێکرا. فیلمی «ئێل کلاسیکۆ» که ...\nوەزارەتی رۆشنبیریی عیراق رێز لە تیپی مۆسیقای رواندز دەنێت\nرۆژی 28/4/2018 بەچاودێری فریاد رواندزی وەزیری رۆشنبیریی‌و گەشت‌وگوزاری عیراق مەراسیمی رێزلێنان بۆ پیشانگانی دامەزراندنی تیپی مۆسیقای رواندز بەڕێوەچوو. لەسەرەتای مەراسیمەکەدا مامۆستا سەردار محەمەد عەلی وتارێكی لەسەر چۆنییەتی دامەزراندنی تیپەكە لەو بارودۆخە سەختەی كوردستان‌و باروگوزەرانی ئەوسای ژیانی كرد، باسی ئەو رۆڵە دڵسۆزانەی ئەندامانی تیپكەی كرد بۆ سەرخستنی ئەو هەنگاوە، دواتر بەدروستبوونی تیپێكی خنجیلانە كە بووە جێی بایەخی خەڵك‌و دواتر دەنگدانەوەی لە ...\nلاپەرە 84 لە 133« سەرەتا...607080«8283848586\t»\t90100110...کۆتا »


چەقۆ وەشێنەكان چییان دەوێت؟ – Politic Press\nمانگێك لەمەوبەر چالاكوانی مەدەنی هاوڕێ كوردی، لەلایەن سێ كەس له شاری هەولێر رێگری لێكرا و لەگەڵ ئەشكەنجەدانی هەڕەشەی زمانبڕینیان لێكرد، مۆبایل و جزدانیان لێبرد، دوای ئەشكەنجەدانی هاوڕێ بە ژمارەیەكی نەناسراو تەلەفۆن بۆ یەكێك لەبراكانی دەكەن و پێی دەڵێن هاوڕێ سێ گوللەی لێدراوە.\n– 16ی شوبات پێنج رۆژنامەنووس و چالاكوانی مەدەنی بادینان بەناوی بەدیهێنانی دادپەروەری، لە رێگای دادگای هەولێرەوە تۆڵەیان لێكرایەوە لەبەرامبەر نووسین و كارە مەدەنییەكانیان كە ناڕەزایی تێدابوو بەرامبەر بە حكومەت و پارتەكانی، ئێستاش دەیان رۆژنامەنووس و چالاكوانی دیكە لە زیندانن یان فەرمانی دەستگیركردنیان بۆ دەرچووە.\n– 26ی شوباتیش له شاری سلێمانی پەرلەمانتار د. غالب محەمەد لە پێش ماڵەكەی خۆی بەر قەچۆدرا و تاوانبار رایكرد، ئەو بەرپرس و حیزبانەی سەركۆنەیان كرد خۆیان زۆرترین تاوان و پیشێلكاری ئاشكرای رۆژانەیان هەیە بەرامبەر پەرلەمانتار و رۆژنامەنووس و چالاكوانی مەدەنی و هاووڵاتی خۆپیشاندەر.\n– سەدان دۆسییە هەن لە هەرێمی كوردستان كە رۆژنامەنووس و چالاكوانی مەدەنی و پەرلەمانتار، بەرچەقۆی یاسا یان بەرچەقۆی حیزبەكان و حكومەت و پەرلەمان كەوتوون، لە دۆخێكدا دەتوانین بڵێن لەو دۆسییانەدا تاوانباران بە رەهایی دەربازیان بووە لە سزای یاسایی.\n– ئەو هەڕەشە و تاوانانەی لە رۆژنامەنووسان و چالاكوانانی مەدەنی و پەرلەمانتاران دەكرێن، ئامانجەكەی كۆتاییهێنانی ئەو دەنگانەیە كە راستییەكان دەخەنەڕوو بە شێوازێكی مەدەنیانه، بۆیە پەیامەكە بۆ سەرجەم خەڵكی كوردستانە و ئەوەی راستی بڵێت لە هەرێمی كوردستان ژیانی لەمەترسیدایه، تیرۆركردنی رۆژنامەنووسان (سۆرانی مامە حەمە، عەبدولستار تاهیر شەریف، سەردەشت عوسمان، كاوە گەرمیانی، ویداد حوسێن) بەڵگەی ئاشكرای دۆخە پڕ كارەساتەكەن.\nبیتکۆین وەک هەبوویەکی سەوداگەرانە دەتوانێت ڕۆڵی پارە بگێڕێت؟\nچۆن ئەم قۆناغە تێپەڕێنین؟\nشارستانێتەکان شەڕیانە لە پەیکەری هێلی لۆڤ و مەلاکاندا\nماسۆشییەكان لەكاتی مووشەكبارانی ھەولێردا


كوڕە ونبووەكە – Nabaz Goran – نەبەز گۆران\nشەوێكی ساماڵ بوو. هەموو خەڵكی شارەكە لەسەر بان، سەیری ئەو ڕیزە روناكیانەیاندەكرد لە كێوەكەوە بە شوێن یەكدا دەهاتنە خوار. ژنەی دراوسێمان دەیووت: ئەو چرا بە دەستانە بۆئەوە دێن، شارە تاریكەكەمان روناك بكەنەوە!\nبە خەیاڵی گەیشتنی چرا بە دەستەكان خەوم لێكەوت. سبەی گەرمای هەتاوەكە تینی بۆ هێنام و لەخەو هەڵیساندم. دەمەو نیوەرۆ لەگەڵ هاورێكانم چووین بۆ ناو بازار. بازاری شارەكە یەك راستە ڕێ بوو. لەمسەرەوە دەستی پێدەكرد و لەو سەرەوە بە كۆتا دەهات. خەڵكێكی زۆر لە پیرو جوان، لەمبەر و ئەو بەری رێگاكەوە تۆپەڵ تۆپەڵ، وەستابوون. هەندێك چەك بەدەستی چڵكنیش بە خۆیان و ریشە زۆرەكەیانەوە، منداڵەكان دەورەیاندابوون. یەكی پەرۆیەكی كۆن بە دەستیانەوە بوو منداڵەكانیان فێردەكرد، ئەگەر فرۆكەكان هاتن، پەڕۆكە تەڕ بكەن و خەڵوز ورد بكەن و لەگەڵ پەڕۆ تەڕەكەدا بیخەنە سەردەمتان، ئیتر مردن پێتان ناوێرێت.\nهێشتا نانی نیوەرۆمان نەخواردبوو، كتوپڕ یەك دەنگی گەورە دڵی هەموومانی راچڵەكاند. لەگەڵ دەنگەكەدا هەریەكەو خۆیكرد بە ژێرزەمینی ماڵەكەی خۆیاندا. هەرچۆن پۆلێك چۆلەكە بەردەدەیت و لە ئاسماندا بڵاو دەبنەوە، ئاوا ئاسمانی شارەكە پڕبوو لە فڕۆكە. لەتەك هەر نزیك بوونەوەیان لە شارەكە، دەنگێكی گەورەیان لە دوای خۆیان جێدەهێشت و كۆمەڵێك پەنجەرە بەسەر یەكدا دەشكان و دەرگاكان لە ترساندا خۆیان نەدەگرت و خۆیان ئەكێشا بە یەكتریدا.\nهەتا دەمەوت ئێوارە، فرۆكەكان بە ئاسمانی شارەكەوە یارییانكرد و مردنیان فرێدایە خوارەوە. دوای تاریكردن، ژنی دراوسێكەمان وتی: من لە كتێبە كۆنەكان خوێندومەتەوە، فرۆكەكان شەوكوێرن و شەوان هیچ نابینن. تا رۆژ نەبووەتەوە با لەم شارە كاولە دوربكەوینەوە. من حەزناكەم ئەم شارە ببێتە گۆڕستانمان.\nهەموومان بە قسەمانكرد و كەوتینە ڕێ. هێشتا بە تەواوەتی شارەكەمان جێنەهێشتبوو، فرۆكەیەك بەو تاریكە خۆی لە رێگاكە نزیككردەوە و بەیەك بۆمب، قافڵەی رۆیشتنەكەی بەسەر یەكدا تێكدا. لە كەنار رێگاكە خۆم خستە ناو جۆگەیەك ئاوەوە. كە هەڵسامەوە هەرچەند گەرام ماڵی خۆمان و ژنەی دراوسێمانم نەبینییەوە. بە ترسەوە كەوتمە شوێن پۆلێك خەڵك كە بەرەو شارەكە دەگەڕانەوە. گەڕامەوە ناو شارەكە. سەرم هێندە ئازاری هەبوو، وەك تاشەبەردێكی قورسبوو بەسەر شانمەوە. لەگەڵ گەڕانەوەم چوومە ژێرزەمینێك و خەوم لێكەوت. بریا هەڵنەسامایەتەوە.\nبەیانی بە دەنگی دوو چەك بەدەست بە ئاگا هاتم. یەكێكیان جلێكی كوردیی لەبەردابوو، ئەویتریان جلێكی سەوزی كاڵ و دەبەیەك ئاو بە لاقەدییەوە. جل سەوزەكە كاتێ قسەی دەكرد نە دەمزانی چیدەڵێت و نە لەوەش تێدەگەیشتم بۆچی پەلی من دەگرن و لەگەڵ خۆیان دەمبەن. بەناو بازارەكەدا تێپەڕین، دەڕابەی دوكانەكان لەحەشمەت بۆمبەكان خۆیان لولكردبوو. زۆربەی ماڵەكان بەدەما كەوتبوون. رومكردە ئەوەیان كە جلی كوردیی لەبەربوو پرسیم: بۆ كوێم دەبەن؟\nئەویش بە مۆنییەوە وەڵامیدامەوەو وتی: بۆ لای ماڵی خۆتان دەتبەین.\nشارەكەی ئێمە هەمیشە پڕبوو لە چەك بەدەست. هەر بە چەكەكەی دەستیاندا دەتزانی، لە ئایندەدا ئەم شارە دەبێتە گۆڕێكی گەورە. تاوێك بەناو شارەكەدا گەراندمیانم، وەك بڵێیت: بیانەوێت هەموو وێرانەكەم پێ پیشانبدەن. من لەگەڵ وێرانبوونی شارەكەماندا خۆشم وێران بووم. پاشان سواری ئۆتۆمبێلێكی بە قوڕ سواغدراویانكردم و بەرەو ئەو رێگاییە بردمیان كە ئێوارەكەی دەمانوویست لێیەوە بڕۆین.\nكە لە شارەكە دوركەوتینەوە و چووینە سەر رێگا خۆڵاوییەكە. چەندین كەس لەمبەر و ئەوبەری رێگاكەوە كەوتبوون. مامۆستای وانەی كوردیی خۆمانم بینی، لەسەر لا كەتبوو بە چاوێكی زەقەوە سەیریی دەكرد . نازانم دەیویست بڵێت: وانەی كوردی نزیكترین وانەیە لە مەرگەوە. یان دەیەویست بڵێت: هێشتا وانەیەكمان مابوو بۆ بینینی ژیان، بەڵام نەیانهێشت!\nلەولای ئەوەوە ژنەی دراوسێمانم بینی بەپشتا كەتبوو سەیری ئاسمانی دەكرد!\nلە دڵی خۆمدا وتم، وای… دەبایە بزانم، ئەو چرا بەدەستانە بۆ ئەوە نەهاتنەوە ناو شار، شارە تاریكەكەمان روناك بكەنەوە، بۆ ئەوە هاتن ئەو تۆزە ژیانەی شاردبوومانەوە بیدۆزنەوە و بیبەن. مەرج نیە هەركەسێك بە چرایەكەوە هات، وابزانی بۆ رووناككردنەوەی ماڵەكەت هاتووە. ئەشێت ئەو چرا بەدەستە كەسێك بێت بۆ ئەوە هاتبێت، لەناو ژیانەكەی تۆدا بۆ شتێك بگەرێت و بیبات كە تۆ هێشتا خۆت نەتدۆزیوەتەوە.\nلەناو ئۆتۆمبێلەكە سەرنجم چووییە سەر كۆڵە پشتی كابرای چەك بەدەستی جل كوردی. كە دەمی كۆڵە پشتیەكەم كردەوە، پڕبوو لە كەلوپەلی گران بەها. لەناو كەلوپەلەكانیدا ئەنگوستیلەی مامۆستای وانەی وێنەكێشانی خۆمانم ناسییەوە. ئاخر مامۆستای وێنەكەمان بە پەنجە نەرم و ناسك و درێژەكانی ڕەنگی منداڵی ئێمەی دەكرد و ئەنگوستیلەیەكی زەرد لە پەنجە درێژەكەیدا بوو، لەناو ئەنگوستیلەكەیدا مورووێكی شین خۆی دەنواندا و لەناو مورووە شینەكەدا نووسرابوو: (منداڵیم)\nنەموێرا هیچ بڵێم. هەر لەو كاتەوە زانیم، ئەوانەی لە شاخەكان بە شوێن باشتركردنی ژیانی ئێمەدا دەگەرێن، ئەگەر رێگایان بكەوێتە شارەكان، هەمووشتیان بیردەچێتەوە و، بە شوێن ئارەزوەكانی خۆیاندا دەگەرێن. كۆڵە پشتیەكانیان ژیانی تیانەبوو بۆ ئێمە. كۆڵە پشتییەكەی ئەوان مەرگی تیابوو بۆ مان. ئەوان بۆئەوە هاتنەوە بە بەشەكەی خۆیان رازیی نەبن و بەشەكەی ئێمەش ببەن، هەرواشیانكرد!\nبە هەمان ئۆتۆمبێل منیانبرد بۆ شارێكی دور دور. شارێك لە قەتپاڵی چیاییەك بوو. سەرگەردان و كەس نەناس لەسەر یەكێك لە شەقامەكانی شارەكە سەیری ماڵەكانم دەكرد. ماڵەكانیان شانیاندابوو بە شانی یەكترییەوە. كوتوپڕ لەبەردەم پەنجەرەی یەكێك لە ماڵەكان دایكمم بینی. بە بینینی دایكمم لەتێكی ژیانمم بینییەوە.\nكە دایكم منی بینی هەر لەپەنجەرەكەوە هاواریكرد: كوڕە ونبووەكەم!\nدایكم كۆڵێك دڵیخۆشبوو منی دۆزییەوە. بەڵام نەیدەزانی هەر ئەو شەوەی لەسەر رێگا خۆڵەكە ونبووم، جارێكی كە خۆمم نەدۆزییەوە و بوومە ونبووترین كەسی سەر ئەم زەوییە.


كۆنفرانسی شه‌رم ئه‌لشێخی تایبه‌ت به عێراق\nكۆنفرانسی دوو ڕۆژه‌ی نێونه‌ته‌وه‌یی له‌سه‌ر عێراق و به‌مه‌به‌سـتی سه‌قامگیركردنی باری ئه‌م وڵاته ڕۆژی هه‌ینی له شه‌رم ئه‌لشێخی میسر به كۆتایی هات كه به به‌شـداری نوێنه‌رانی زیاتر له 50 وڵاتان، به وڵاتانی دراوسێی عێراق و نوێنه‌رانی پـێـنج وڵاتی ئه‌ندامی هه‌میشه‌یی ئه‌نجومه‌نی ئاسایشی نه‌ته‌وه یه‌كگرتووه‌كان به‌ڕێوه‌چوو .\nسه‌رۆك وه‌زیری عێراق نوری ئه‌لمالكی له یه‌كه‌م ڕۆژی كۆنفرانسه‌كه داوای لـێـخۆشـبوونی له قه‌رزه‌كانی وڵاته‌كه‌ی كرد، كه هه‌روه‌ها سـكرتێری گشتی نه‌ته‌وه یه‌كگرتووه‌كان بان كی مون له گوتارێـكیدا گوتی شـانده‌كان به‌ڵێنی لێـخۆشـبوونی 60 ملیار دۆلاریان داوه.\nهه‌ر له‌و كۆنفرانسه تاوتوێی پلانێـكی پـێـنج سـاڵه به سه‌رپه‌رشتی نه‌ته‌وه یه‌كگرتووه‌كان و بانكی جیهانی كرا بۆ بنیادنانه‌وه‌ی ئابوری، سه‌قامگیری، سـیاسی و هه‌روه‌ها ئاسایشی هه‌میشه‌یی بۆ عێراق.\nبه‌ڵام ئایا به‌ڵێنه‌كانی وڵاتانی جیهان به‌ڕاستی ده‌توانێت ئاسایش و سه‌قامگیری هه‌میشه‌یی و ئاشـتـبوونه‌وه‌ی میلی بۆ عێراق له چوارچێوه‌ی عێراقێـكی دیموكراتیـك و یه‌كگرتوودا به‌دی بێنێت یان نا. كه هه‌موو چین و توێژه‌كانی ئاینی و نه‌ژادی تیایدا بتوانن به ئاشـتی بژین.\nبۆ قسه‌كردن له‌سه‌ر ئه‌م بابه‌ته هاوكارمان موعته‌به‌ر شـیروانی له به‌رنامه‌ی هه‌له‌و واشـنتۆنی ئه‌م هه‌فته‌یه‌دا میوانداری ئه‌م به‌ڕێزانه‌ی كردووه.\nدكتۆر فوئاد مه‌عسوم، سه‌رۆكی لیستی هاوپه‌یمانی كوردستان له په‌رله‌مانی عێراق.\nدكتۆر فوئاد حسێن، سه‌رۆكی دیوانی سه‌رۆكایه‌تی هه‌رێمی كوردستان.


سیمپولیزمی ڕەنگەكانی كوردستان لە پۆڵەندا گەشایەوە\nلە شاری كراكۆڤی وڵاتی پۆڵەندا پێشانگایەك بەناونیشانی "سیمبولیزمی ڕەنگەكانی كوردستان" بۆ حەوت لە هونەرمەندانی كوردستان كرایەوە، كە لەلایەن ڕۆتاری كلوبی نێودەوڵەتی، فۆت- پیێنكنا فۆتۆگرافیا، و دۆمپۆلۆنی ڕێكخرابوو، سەرەتای كردنەوەی پێشانگاکە بەئامادەبوونی مێوانێكی زۆر و پێشکەشكردنی چەند وتارێك لەلایەن بەرپرسانی ئەو وڵاتەو ڕێكخەرانی ئەم پێشانگایە دەستیپێكرد، دواتر دیاری وەزارەتی ڕۆشنبیری و لاوانی هەرێمی كوردستان و پەیمانگەی هونەرەجوانەكانی هەولێر لەلایەن (د.زیاد حسین گەردی) پێشکەش بە بەرپرس و ڕێكخەرانی ئەم چالاكیە هونەریە كرا، پاشان چەند پارچە مۆسیقایەكی کوردی میوزیكژەنانی کوردستان پێشكەشکرا، لە بەشێكی پێشانگاكەدا خواردن و شیرنەمەنی کوردەواری سازكرابوو بۆ ئامادەبووان بەمچەشنە سەرجەم تابلۆو ڕەنگ و كارەكان جێی ڕەزامەندی و سەرسامی ئامادەبووان بوو، كە دەستخۆشیان لە نیگاركێشانی کوردستان دەكرد. لە لێدونێكیدا زیاد گەردی سەرپەرشتیاری ئەم پێشانگایە بە (ھەولێر)ـی ڕاگەیاند: دەمانەوێ لەڕێگەی نەخشاندنی ئەم رەنگانە ئەوە پیشانی جیهان بدەین، کە كوردستان شوێنی فرەڕەنگی و پێكەوە ژیان و ئارامیە ڕەنگەكانی كوردستان پەیامی ئاشتی و جوانی كوردستانی هەڵگرتووە، ئەوەی لە تواناشماندابێت لەم جۆرە کارانە بەردەوام دەبین بۆ گەشەپێدانی فەرهەنگ و ڕەوتی هونەری كوردی، هیواداریشم كارەكانمان جێی ڕەزامەندی هەموولایەك بوو بێت و دەستخۆشیش لەنیگاركێشەکانمان دەکەم، هەروەها سوپاسی تایبەتیشمان بۆ کۆنسوڵگەری پۆڵەندی لەهەولێر دەگەیەنین لە هاوكاریكردنیان بۆ سەرخستنی ئەم كارە هونەریە.\nدەربارەی پەیامی پێشانگاكە گەردی گوتی: پەیام لەکردنەوەی ئەم پێشانگایەدا زیاتر ناساندن و پیشاندانی ئاستی ڕەنگ و هونەری كوردی بەئەورووپیەكان و پۆڵەندیەكان بوو، کە کوردیش خاوەن هونەرێکی ڕەسەن ودێرینە و نەخشاندنی تابلۆ ڕەنگیەكانی هیچ لەئاستی هونەری كۆمەڵگا پێشكەوتووەکان نزمتر نیە، بەڵکو زۆر لە پێشیشە، هەروەها هەر لە ڕێگەی ئەم پێشانگایەدا ویستمان بەكێشانی تابلۆ ڕەنگینەکان ئەم پەیامەش نیشان بدەین، كە کوردستان شوێنی فرە ڕەنگی و پێكەوەژیانی ئاشتیانەیە و هەروا بەفرەرەنگیش دەمێنێتەوە، ڕەنگەكانیش پێکەوە ئارامی و ئاشتی و جوانیەكی لە ڕادەبەدەر بە مرۆڤ دەبەخشێ، هەربۆیەش ناونیشانی پێشانگاکەمان ناونابوو "سیمبولیزمی ڕەنگەكانی كوردستان' كە هەر ڕەنگەو هێمای بەشێکی ژیانی كوردستانی هەڵگرتبوو.لەبارە ڕۆڵی ڕاگەیاندن لە نیشاندانی ئەم پێشانگایەش دەڵێت: پێموایە زۆرێك لە ڕاگەیاندنەكان کەمتر بایەخ بەم جۆرە كارو چالاكیانە دەدەن وەك ئەوبایەخەی بە چالاكیەكی سیاسی دەدرێ، هەرچەندە زۆربەی چالاكیە هونەریەكانی كوردستان بەشێوەیەكی نارستەوخۆشبێ پەیامی سیاسیش دەگەیەنێ بەوەی کە میللەتێك بەناوی خەڵكی کوردستان بوونی هەیە و خاوەنی کەلتوور و زمان و خاك و نەریتی خۆیەتی، بۆ ئەمكارەش چەندین دەزگای راگەیندنی کوردستان پێوەندیان پێوەكردم و زانیاریان وەرگرت، بەڵام داوای لێبوردنیان کرد و گوتیان ناتوانین پەخشی بکەین، چونکە ئێمە تەنها كارو چالاکی سیاسی بڵاودەکەینەوە.\n(زیاد گەردی) هەڵبژاردنی وڵاتی پۆڵەندای بۆ ئەم پێشانگایە بە گرنگیزانی و گوتی: پۆلەندامان هەڵبژارد چونكە هونەر لەلای خەڵکی ئەم وڵاتە نرخ و بەهایێکی زۆر بەرزی هەیە هەروەها زۆر رێز لەكلتور و هونەری گەلانی تر دەگرن، پۆلەندا وڵاتێکە دامەزراوەی هونەری زۆری هەیەو هونەری كوردیش بەهەموو بەشەکانیەوە لای ئەوان بایەخی خۆی هەیە، لەگەڵ ئەوەشدا تاڕادەیەك كەلتووری پۆلەندی جیا لە وڵاتانی دیکەی ئەورووپی نزیکە لە کەلتووری كوردی، لە ڕووی سیاسیشەوە لێكوەچوونێكی مێژوویی پۆڵەندا و کوردستان هەیە لە دابەشكردنی وڵات و جینۆساید و بەرەنگاربوونەوە و ڕاپەڕین.\nئێمەیش پۆلەندامان هەڵبژارد بۆئەوەی پردێکی پێوەندی كلتوری وهونەری لەنیوان هەرێمی كوردستان و پۆلەندا دروست بكەین. گوتیشی: هەرچەندە ڕەزامەندیمان وەرگرتووە، کە هەموو ساڵێك لەهەمان وادەدا پێشانگایەکی لەم جۆرە پێشکەش بکەین بەهەمانچەشن لەگەڵ چەندین دەزگاو دامەزراوەی پۆلەندی رێككەوتووین کە وەرزیانەو ساڵانە چەند چالاكییەكی هونەری کوردستانی نمایش بکەین، بەڵام لە ئێستاوە وا كار لەسەر كردنەوەی سێ پیشانگای شێوەكاری دەكەین دوانیان بۆ کۆتیایەکانی ئەمساڵ لە پاریس و شارێكیدیکەی پۆڵەندی، ئەویتریشیان کارمان لەسەر کردووە کە لەبەرلین ئەنجامی بدەین بەڵام دەکەوێتە ساڵی نوێ. لە كۆتاییدا زیاد گەردی دەربارەی پێشوازی خەڵك لەو پێشانگایە گوتی: پێشوازی خەڵك لەو چالاكیە هونەریەماندا زۆر لە خواستی ئێمە زیاتریش بوو، هەرچەندە پێشبینی ئەوەمان دەكرد، چونکە پێشتر چەندین کارو چالاکیی هونەریمان بە جوانی و سەرکەوتوویی ئەنجامداوە کەجێی رەزامەندی بووە، ئەم كارەشمان تەنها لە كردنەوەی پێشانگایەكی شێوەکاری خۆی نەبینیبووە بەڵکو لەتەك ئەوەدا چەند شتیترمان پیشکەشكرد وەك پێشكەشكردنی چەندین پارچە میوزیكی کوردی، پێشکەشكردنی خواردن و شیرنەمەنی ڕەسەنی كوردەواری، هەروەها سەرەتای كردنەوەی پێشانگاکە بەچەندین وتار و وەسفكردنی مێژوو و کەلتووری كوردی بۆئامدەبووان و ڕێزلێنان و پێشكەشكردنی دیاری وەزارەتی رۆشنبیری ولاوانی هەرێمی كوردستان و پەیمانگەی هونەرە جوانەكانی كوردستان بۆ ڕێكخەران و بەرپرسانی پۆلەندی، کە زۆرێک لەهونەرمەندان و ڕۆشنبیرانی پۆڵەندی ئامادەیی خۆیان نیشاندا کە لەئایندەدا ئەوانیش بەشداربن لەپیشكەشكردنی چالاکی هونەری لەهەرێمی کوردسان و كردنەوەی پردی پێوەندی كلتووری لە نێوان هەرێمی كوردستان و پۆڵەندا.\nلەلایەن خۆیەوە بەڕێز ئەمیر دالی وەكو نوێنەری پەیمانگای هونەرە جوانەكان بەشداربوو گوتی: ئێمە وەكو گروپێكی شێوەكاری لە هەولێر و سلیمانی ئامانجمان ئەوە بووە كە بتوانین پێشانگایەكی هاوبەشی بكەینەوە لە شاری كراكۆڤی پۆلەندا بە مەبەستی ئاڵوگۆڕكردنی كەلتوری كوردی لەگەل كەلتوری پۆلەندا و ڕۆڵ و ئەركی ئێمە لەم پێشانگایە ئەوەبوو كەبە 20 تابلۆی جیاواز نیشانماندا، كە شێوەكاری كوردیش شتێكی وای كەمتر نیە لەگەڵ شیوەكاری بیانی و ئەوانیش زۆر بە سەلیقەوە لە تابلۆكانیان دەروانی و لە كۆتا نمایشەكەماندا پۆڵەندییەكان چەند تابلۆیەكیان گێرایەوە بۆ ئەوەی وەك سیمبولێكی نەتەوەكەمان لەلایەن خۆیان پارێزراو بێت.\nشایەنی باسە هونەرمەندە بەشداربووەكانیش بریتی بوون لە: ئەمیر دالی، فەرهاد بیبۆ، تاڤگە حوسێن عەبدولقادر، پەیمان عەباس، هەڵمەت بابەكر ئاغا، کوێستان محمد، سەفەر عەباس ئاغا، دلشاد حوسێن، دێرین فەرهاد.


هەر ئێستا ڕاگەیەندرا.. هۆشداری لەبارەی مووچەی فەرمانبەرانی هەرێم دەدرێت\nلەبارەی دابەشكردنی مووچە ٢٨ پەرلەمانتار داوایەك ئاراستەی حكومەت دەكەن\nژمارەیەك پەرلەمانتاری كوردستان داوا لە حكومەت دەكەن چیتر دابەشكردنی مووچە دوانەخات، بۆ ئەوەش نوسراوێك ئاراستەی سەرۆكی ئەنجوومەنی وەزیران دەكەن.\nلە راگەیەندراوێكی ئەو پەرلەمانتارانە هاتووە كە ژمارەیان ٢٨ پەرلەمانتارە دەڵێن" ئێمەی پەرلەمانتاران كە لە خوارەوە ئیمزامانكردوە، وێڕای ئەوەی ستایشی هەوڵی حكومەتی هەرێم دەكەین لە رووبەرووبوونەوەی ڤایرۆسی "كۆرۆنا/ كۆڤید19"دا، داوادەكەین چیتر بەهیچ پاساوێك دابەشكردنی مووچەی مووچەخۆرانی هەرێم دوانەكەوێت".\nئاماژەی بەوەشكردووە" لە ئێستادا توێژی فراوانی مووچەخۆرانی هەرێم، سەرەڕای گیرۆدەبونیان بەم ڤایرۆسە، لەدۆخێكی سەختی گوزەراندان و ئەمەیش كاریگەریی بەسەر ژیانیان و دابینكردنی خواردن و پێداویستییە رۆژانەییەكانیانەوە دروستكردوە".\nئەوەشخراوەتەڕوو" داواكارین پێش كۆتایی ئەم مانگە، موچەی مانگی (١٢)ی ساڵی رابردوو دابەشبكرێت و میكانیزمێكی گونجاویش دابنرێت بۆ دابەشكردنەكە، بەجۆرێ كە رەچاوی تەندروستیی هاوڵاتیان بكرێت لە تەشەنەنەسەندنی ڤایرۆسی "كۆرۆنا"دا.\nناوی پەرلەمانتارەكان كە واژۆیان كردووە:\n2- سەرچنار ئەحمەد مەحمود.\n3- گۆران عومەر عەلی.\n4- روپاك ئەحمەد رەحمان.\n5- د. محێدین حەسەن یوسف.\n7- د. هەورامان گەچێنەیی.\n8- زكری ئەحمەد ئیسماعیل (زێباری).\n9- هەلز ئەحمەد محەمەد.\n10- رۆژان محەمەد كەریم (شەهید حەمەڕەش).\n11- كاروان گەزنەیی.\n13- ئەبوبەكر عومەر عەبدوڵلا (هەڵەدنی).\n14- سیروان بابان.\n15- ئازاد ئیكرام بەهرام.\n16- شەمۆڵ ئاشتی صابر.\n17- شێركۆ جەودەت مستەفا.\n18- هێرش حەسەن حەمەد.\n19- موسلیم عەبدولڵا قەسرێ.\n20- سەلمە فاتیح.\n21- ئیسماعیل عەلی تەها سگیری.\n22- رۆمیۆ هەكاری.\n23- بەدریە ئیسماعیل مەحمود.\n24- سەركۆ ئازاد گەڵاڵی\n25- هاوڕێ مەلا ستار.\n26- شیرین یونس عەبدوڵلا.\n27- یاسین خدر تەها.\n28- راهی رەهبەر.\nئه‌م بابه‌ته 8056 جار خوێنراوه‌ته‌وه


ژنانی عیراق وەرچەرخان لە پرۆسەی سیاسیدا دروست دەكەن\nسەركەوتنی گەورەی ئەو ژمارەیە لەكاندیدە ژنەكان لەسەرجەم هێزە سیاسییەكان بەیەكێك لەگەورەترین موفاجەئەكانی هەڵبژاردنی پەرلەمانی پێشوەخت دادەنرێت و 97 كاندیدی ژن توانییان كورسی لە پەرلەمانی داهاتوودا بەدەستبهێنن ئەوەش بۆ خۆی ژمارەیەكی پێوانەییە كە پێشتر ژنانی عیراق نەیاتوانیبوو ئەوە بەدەستبهێنن لەوكاتەوەی پرۆسەی سیاسی دیموكراتی لەوڵات دەستیپێكرد و رزگاركردنی لەدەستی رژێمی بەعس لەدوای ساڵی 2003دا.\nلەدەقی دەستووری عیراقدا باس لە سیستمی كۆتای ژنان كراوە تاوەكو نوێنەرایەتیان لەپەرلەماندا هەبێت، لەمادەی (49) دا هاتووە كە دەبێت یاسای هەڵبژاردنەكان رێژەیەك بۆ ژنان مسۆگەر بكات كە نابێت كەمتر بێت لە چارەكی ژمارەی ئەندامانی پەرلەمان، بەگوێرەی یاسای نوێی هەڵبژاردنی ئەمجارە 83 ژن توانییان سەركەون و كورسی لە پەرلەمانی عیراق بەدەستبهێنن لەكۆی 329 كورسی، ئەمەش بەمانای زیادبوونی 14 كورسی دەگەیەنێت و 57 پاڵێوراوی ژنیش بەبێ كۆتا و بەهێزی دەنگدەرانی خۆیان توانیویانە كورسی پەرلەمان بەدەستبهێنن، هەروەك چۆن یوسرا كەریم موحسن بەڕێوەبەری گشتی فەرمانگەی (بەتواناكردنی ژنان) لەئەمیندارێتی گشتی ئەنجومەنی وەزیران جەختی كردۆتەوە لێی و لەراگەیەنراوێكدا تەئكیدی كردەوە كە 97 كاندیدی ژن سەركەوتوون و كورسیان لە پەرلەمانی داهاتوودا بەدەستهێناوە.\nسەركەوتنی 97 پاڵێوراوی ژن بەڵگەی سەركەوتنی ژنانی عیراقە\nد. نەرمین مەعروف كە یەكێكە لەكاندیدە دەرچووەكانی هاوپەیمانی كوردستان و توانی كورسی لەپەرلەمانی داهاتوودا بەدەستبهێنێت، سەركەوتنی ئەم ژمارەیە لەژنان بۆ پەرلەمانی داهاتوو بەخاڵی وەچەرخان دادەنێت لەپرۆسەی سیاسیدا.\nد.نەرمین مەعروف رایگەیاند، سەركەوتنی 97 پاڵێوراوی ژن بۆ پەرلەمانی داهاتوو رێژەی 30%ی سەرجەم ئەندامانی پەرلەمانی عیراق پێكدەهێنێت و ئەمەش بەخاڵی وەرچەرخان دادەنرێت لەپرۆسەی سیاسی و بەشداریكردنی كۆمەڵگە تێیدا، گەیشتنی ئەم ژمارەیە لەژنان بۆ پەرلەمان بەڵگەی سەركەوتن و مكووڕبوون و پەرۆشی ژنانە لەبەشداریكردنیان لەپرۆسەی سیاسی و دروستكردنی بڕیاردا، هەروەها هەنگاوێكە رووەو ئەوەی ژنان نوێنەرایەتی سیاسیان بدرێتێ كەیەكسان بێت بەو قەبارەیەی لەناو كۆمەڵگەدا هەیانەو ئەو كورسیانەشیان تێپەڕاند كە بەشێوەی كۆتا بۆیان تەرخانكرابوو، هیواشی خواست كە بوونی ئەم ژمارەیە لەپەرلەمانتارانی ژن لەئەنجومەنی نوێنەرانی داهاتوو ببێتە دەرفەتێك بۆ یەكخستنی دەنگی ژنان بەئاراستەی ئەو پرسانەی كەپەیوەستن بەمافەكانی ژنان و بەهێزكردنی پێگەیان و پارێزگاریكردن لەمافە ئابووری و كۆمەڵایەتی و سیاسییەكانیان.\nجێی ئاماژەشە بەپێی ئەو ئەنجامە سەرەتاییانەی راگەیەنراوە، لەكۆی ئەو 18 كورسییەی كە هاوپەیمانی كوردستان لەپەرلەمانی داهاتووی عیراقدا بەدەستیهێناوە 11یان پاڵێورای ژن بوون، ئەمەش بەلای د.نەرمین مەعروف بەرجەستەكردنی ئەو پرەنسیپانەیە كە یەكێتیی نیشتمانیی كوردستان بڕوای پێیان هەیە سەبارەت بەمافی ژنان.\nئەم ئەنجامە گەورانەی سەركەوتنی پاڵێوراوە ژنەكان سەرجەم ژنانی عیراق دڵخۆش كرد بەتایبەتیش لەنێو میدیاكارانی ژنان كەهیواخوازن سەركەوتنی ئەم ژمارە گەورەیە لەكاندیدانی ژنان بۆ پەرلەمانی داهاتووی عیراق رۆڵی كاریگەریان هەبێت لەدەركردنی بڕیارو دانانی ئەو یاسانەی كەلەبەرژەوەندی ژنان و خێزاندا بێت و دۆخی ژنانی عیراق چاك بكات.\nبوونی ژنان لەپرۆسەی سیاسیدا پێویستە\nئیخلاس خەلیفە میدیاكار دووپاتیكردەوە كە بوونی ژنان لەپرۆسەی سیاسیدا یەكجار پێویستەو بەتایبەتی كەلەعیراق پرۆسەی دیموكراتی هەیە، بۆیە پێویستە ژنان بەشداری بكەن و ژمارەیەك یاسا هەیە دژ بە ژنانە و زۆرێك لە مافەكانیان پێشێلكراوە، وەك لەپرسەكانی هاوسەرگیری، جیابوونەوە، بەخێوكردنی منداڵ ،پێویستی بەوەیە ژنان پچنە پەرلەمان و رۆڵی تەواوی خۆیان لەوێ بگێڕن.\nبوونی ژنان لەپەرلەمان خۆی لەخۆیدا هێزە بۆیان\nزوحا مەعازیدی میدیاكار وایدەبینێت كە ژنان هێشتا هەر سەكەوتوون و وێرای ئەو سەرزەنشت و رەخنە پیاوسالارییانەی لێیان دەگیرێت، دووپاتیشی كردەوە كە هەبوونی ژنان لەناو پەرلەماندا تروسكاییەك لەهیوا بەسەرجەم ژنانی عیراق دەبەخشێت.\nمەعازیدی راشیگەیاند، زیادبوونی دەرفەتی بەشداریكردنی ژنان لەهەڵبژاردنەكاندا بەڵگەیە لەسەر رەزامەندی لایەنە پیاوسالارییەكە كە دەڵێت (ژنان نیوەی كۆمەڵن) دوای ئەوەی پیاوان رەتیان دەكردەوە ژنان لەپێگەكانی دروستكردنی بڕیاردا ببینن و ئەوەش بەهۆی داب ونەریت و سروشتی كەلتووری كۆمەڵگەی پیاوسالارییەوە.\nوتیشی، بوونی ژنان لەپەرلەمان و بێگوێدانە ئەو ژمارەیەی هەیە هێزێك و تروسكاییەكی هیوایان پێدەدات تاوەكو یاساكان لەبەرژەوەندی ژناندا بێت، ئاماژەشی بەوەدا ژنان بەسەرسەختی خۆیان توانیویانە بوونی خۆیان بسەلمێنن و لەسەرجەم بوارەكاندا سەركەوتن بەدەستبهێنن وێرای ئەو گازندەو گلەییانەی كەلەلایەن كۆمەڵگەی پیاوسالارییەوە ئاراستەیان دەكرێت.\nمەعازیدی ئاماژەی بەوەشكرد، كەئەو وەك میدیاكارێك كە لەرێكخراوێكدا كاردەكات پەیوەستە بەكاروباری ژنان و میدیا و گرنگی بەكێشەكانی خێزان و ژنان دەدات پێخۆشحاڵە بەسەركەوتنی ئەو ژمارە بەرچاوەی كاندیدە ژنەكان بۆ پەرلەمان و پەسەندكردنی ئەو یاسایانەی كە تایبەتن بەپاراستنی خێزان و مناڵان.\nپێویستە سەركەوتنی ئەم ژمارەیە لەژنان بخرێتە خزمەتی بەرژەوەندی پرسی ژنان\nمیدیاكار د.سابرین خەزعەلی داوای لە كاندیدە دەرچووەكان كرد بوونی خۆیان بەو ژمارە گەورەیە لەپەرلەمانی داهاتوودا بخەنە خزمەت بەرژەوەندی پرسەكانی ژنانەوە.\nد.سابرین خەزعەلی راگەیاند، یەكێك لەو بابەتە ئەرێنییانەی لەهەڵبژاردنی ئەمجارەدا تێبینیمان كرد ژمارەیەك باش لەپاڵێوراوانی ژن بۆ پەرلەمان سەركەوتوون و ئەمەش خاڵێكی یەكجار گرنگەو هیوادارین بەشێوەیەكی باش سوودی لێوەربگرن و بخرێتە خزمەت بەرژەوەندی پرسی ژنان لەعیراقدا.\nوتیشی، سەرباری بەربەستە گەورەكان و كۆنترۆڵی دیاری فراكسیۆنە گەورەكان بەڵام هێشتا هیوامان هەیە كە كاندیدە ژنە دەرچووەكان بۆچوونی خۆیان پسەپێنن و بەشێوەیەكی راستەقینەو بەجددی و بەكۆمەڵ كاربكەن لەپێناو چارەسەركردنی سەرجەم ئەو پرسانەی كە پەیوەستن بە دۆخی ئێستای ژنان لەعیراق و پەسەند كردنی ئەو بڕیارو یاسایانەی كە تایبەتە بەخێزانەوە، داواشی لە كاندیدە ژنە دەرچووەكان كرد كە ئەوەی پەرلەمانتارە ژنەكانی پێشوو نەیاتوانیبوو بەشێوەیەكی واقیعی بیهێننەدی و خزمەت بەهاووڵاتیان بكات ئەوان تەواوی بكەن و چونكە ئەمە دەرفەتێكەو هەموو جارێك ئەوە دووبارە نابێتەوە تاوەكو بەو ژمارە زۆرە بوونیان لەناو پەرلەماندا هەبێت.\nسەرچاوە/ پیوكەی میدیا


هەژماری قوربانیانی مهابادی ڕووداوەکەی حەج بۆ ١١ کەس بەرز بۆوە | مەسعوود مەناف|Masoud Manaf\nماڵه‌وه > NNSROJ\t> هەژماری قوربانیانی مهابادی ڕووداوەکەی حەج بۆ ١١ کەس بەرز بۆوە\n١- سمایل سپۆکە\n٢- حەمەدەمین پیرۆتی\n٣- یۆسف شێخی\n٤- زڵەخا حاجی زادە\n٥- عەبدوڵا ڕادپوور\n٦- مرێم سوڵتانی\n٧- حەسەن ئەفشوون\n٨- ئەبووبەکر یۆسفی[پیرانشاری]\n٩- عیسمەت حیسامی\n١٠- شەریف عیماد ئەرشەد\n١١- عەزیز چاچ\nناوی بێسەروشوێنبووەکانی ڕووداوەکە:\n١. زارا ئەلیاسی\n٢. سەلیم ئیوەر\n٣. بازید حەیران\n٤. عەبدوڵا خادمی\n٥. سمایل چووپانی\n٦. عوسمان پیرۆتی\n٧. عەبدولناسر پیرۆتی\n٨. حەسەن خان پایە\n٩. ئەحمەد شاهی ئەقدەم\n١٠. زێنەب عەبدیان\n١١. نازدار محەمەدی\n١٢. مەحموود عەزیزیان\nوێنە: کوڕی عیماد شەریف ئەرشەد کە لە ڕووداوەکەدا گیانی لەدەست دابوو.\n29 ئه‌یلول 2015 له 10:34\nبر اساس تماس ها، گزارشات و پیگیریهای تیم تحقیقی خبرنگاران هاژه، هویت زائری که روز حادثه منا در میان صدها جنازه سرگردان بر سرجنازه پدر می گریست، مربوط به زائر کاروان مهاباد می باشد، کامران عماد ارشد اندکی پس از فاجعه ، پدر (شریف عماد ارشد) را جان به جان آفرین تسیلم کرده در میان صدها جنازه می یابد؛\n28 ئه‌یلول 2015 له 19:38\nهەژماری قوربانیانی مهابادی ڕووداوەکەی حەج بۆ ١١ کەس بەرز بۆوە | كوردى پۆست\nچالاکێکی سەردەشتی بە ٢.٥ ساڵ زیندان مەحکووم کرا کۆبوونەوەی دەفتەری سیاسیی دوو لایەنی دێموکرات


گوڵان میدیا - سەرۆكی شارەوانی سلێمانی بۆ (گوڵان):ئاوەڕۆی سلێمانی دەڕژێتە ناو چەمی تانجەڕۆ و مەترسی لەسەر تەندروستی و ژینگە هەیە\nكوردى عربى Kurdî English Today : Sun May 19 1:02:45 AST 2013\nبەڵێ نەخێر كۆتایی نایەت، لاواز دەبێت سەرۆكی شارەوانی سلێمانی بۆ (گوڵان):ئاوەڕۆی سلێمانی دەڕژێتە ناو چەمی تانجەڕۆ و مەترسی لەسەر تەندروستی و ژینگە هەیە رێكەوتی دابه‌زاندن: 29/11/2012 : 15:20:11\nكاتێك باس لە شارو خزمەتگوزارییەكانی هاووڵاتیان دەكرێت؛ راستەوخۆ باسی شارەوانی دەكرێت، تەنانەت زۆربەی گرفتە خزمەتگوزارییەكانی بوارە جیاجیاكانی (زبڵوخاشاك و جوانكاری و پردو ئاوو ئاوەڕۆو رێكخستنی كۆڵان و شەقامەكان..) هەر هەمووی دەگەڕێنەوە شارەوانی. لەدیمانەیەكی گۆڤاری گوڵان خەسرۆ كەمال سەرۆكی شارەوانی سلێمانی جەختی لەسەر پێداویستی فراوانكردنی دەسەڵاتەكان و گۆڕانكاری لەو یاسایانە كردەوە كە كاری پێ دەكەن، كە بۆ خێراكردنی گەیاندنی پڕۆژە خزمەتگوزارییەكانی هاووڵاتییان بایەخی تایبەتی هەیە، سەرۆكی شارەوانی سلێمانی ئەوەشی راگەیاند كە زێدەڕۆیی تا ئێستا ماوە، سەبارەت بەئاوەڕۆكانیش ئاماژەی بەو مەترسییە كرد كە لە ئاكامی درێژبوونەوەی ئاوەڕۆكانی سلێمانی بۆ ناو چەمی تانجەڕۆ دروست بووە. ئەمەو سەرۆكی شارەوانی سلێمانی بەڕاشكاوانە وەڵامی چەندین پرسیاری دیكەی داینەوە، كە تایبەت بوو بە پڕۆژەكانی شارەوانی و بەرنامەو كاری داهاتوویان. لێرەدا پوختەی وەڵامەكان بڵاو دەكەینەوە.\nفراوانبوونی سلێمانی و\nپلان بۆ دامەزراندنی شارەوانی دیكە\nسەرەتا سەبارەت بەو فراوانبوونەی شاری سلێمانی بەخۆیەوە بینیویەتی و ئەو گۆڕانكارییەی بەسەر شارەوانیەكاندا دێت سەرۆكی شارەوانی سلێمانی گوتی: ماستەرپلانی شاری سلێمانی لە ساڵی 2010 پەسەندكردنێكی سەرەتایی بۆ كرا و لەسەرەتای ئەمساڵ ماستەرپلانەكە لەلایەن وەزیری شارەوانی و گەشت و گوزارەوە پەسندكردنی كۆتایی بۆ ئەنجام درا، دوای گفتوگۆكردن و تاوتوێكردنی و بڵاوكردنەوەی لە رۆژنامە فەرمیەكاندا چەند گۆڕانكاری و سەرنج و پێشنیارێكی لە لایەنە پێوەندارەكانەوە تێدا رەچاو كرا، ئێستا ماستەرپلانی سلێمانی لەسەر ڕووبەری 472كیلۆمەتر و تا ساڵی 2032ە، كە شوێنی خزمەتگوزاری و نیشتەجێبوونی تێدا دیاری كراوە، بەپێی ماستەرپلانەكەش شاری سلێمانی بە دوو ئاڕاستەی رۆژهەڵات و رۆژئاوا فراوان دەكرێت، بەپێی ماستەرپلانەكەش هەردوو شارەوانی بەكرەجۆ و ڕاپەڕین و 75 گوند دەكەونە سنووری شارەوانی شاری سلێمانییەوەو، بەمشێوەیە شاری سلێمانی چوار بەڕێوەبەرایەتی شارەوانی رۆژهەڵات و رۆژئاواو ڕاپەڕین و بەكرەجۆی هەیە و لەپلانیشماندایە لەپێناو كار ئاسانی هاووڵاتیان شارەوانی باكورو باشووریش دابمەزرێنین، بەڵام لەبەر كەموكوڕی و نەبوونی كارمەند و ئەندازیار ساڵی ئایندەش ناتوانین ئەو پلانە جێبەجێ بكەین، لەلایەكی دیكە لەبەر ئەوەی گەڕەك و پێكهاتەی تاسلوجە تێكەڵ بە شاری سلێمانی نەبووە، بۆیە شارەوانی تاسلوجە بە سەربەخۆیی ماوە تا ئەو كاتەی خانوو گەڕەكەكانی تێكەڵ دەبێت، هەندێ لە گوندە گەورەكان كە ژمارەیان 12 گوندە وەكو قڕگە و كانی سورەو قولەڕیسە و . . . تا، كەوتوونەتە ناو سنووری شارەوانی شاری سلێمانی نەخشەیان بۆ دەرچووەو گرنگیان پێدراوە و ئێستاكە لەم شوێنانەدا لە پڕۆسەی كوژاندنەوەو ئیفرازكردنی زەوییەكان و قەرەبووی هاووڵاتیانین، هاوكات بەپێی ماستەرپلان و پێویستی شارەكە شوێنی پیشەوەران و پیشەسازی و كۆگای بوارە جیاجیاكان دەست نیشان كراون.\nگرفتی زبڵوخاشاك و پیسبوونی ژینگە\nخاوێنكردنەوەی شار لەزبڵوخاشاك لە شاری سلێمانی لەلایەن سێ كۆمپانیای كەرتی تایبەت و بەشی خزمەتگوزاری لە سەرۆكایەتی شارەوانی سلێمانییەوە ئەنجام دەدرێت، بەڵام لێرەو لەوێ هێشتا كەموكوڕی و گرفتی نەبوونی كارگەی ریسایكلینیش هەر ماوە؛ لەمبارەیەوە سەرۆكی شارەوانی سلێمانی پێی وابوو پاككردنەوەی سنووری شارەوانی شاری سلێمانی و دەوروبەری وەكو ناوچەی سیتەك و مێرگەپان و رێگای قەراخ و دەروازەكانی شار بەرێكوپێكی بەڕێوەدەچێت هەر چەندە لە كەموكوڕی بەدەرنییە، بەڵام بۆ هەر هەڵەو كەمتەرخەمی و سەرپێچیەك لە كۆمپانیاكان سزا و لێپێچینەوە هەیە و ئەگەر ئەو سێ كۆمپانیایەی كەرتی تایبەت نەبووایە ئەوە ئێمە وەكو شارەوانی لەبەر كەمی كرێكارو ئامێرو پێداویستی كارەكە نەمان دەتوانی بەپێی پێویست بە پاككردنەوەی ناو شاری سلێمانی و دەورووبەری هەستین. لەلایەكی ترەوە تا ئێستا نەتوانراوە كارگەی ریسایكلین دابمەزرێت، لە كاتێكدا رۆژ لە دوای رۆژ رێژەی زبڵوخاشاك لە ناو سەنتەری شارو گەڕەك و دەوروبەری شاری سلێمانی زیاد دەكات، ئەو كۆمپانیانەی لەمبوارەدا دەیانەوێت كارەكە لە ئەستۆ بگرن لە ئاست مەرج و رێنماییەكانی ئێمەدا نەبوون، هەر بۆیە خۆمان لە شارەوانی تەندەرمان بۆ دانانی كارگەی ڕیسایكلین ئامادەكردووەو بەمنزیكانە ڕایدەگەیەنین و بەكێبڕكی بە بەڵێندەر یا بە كۆمپانیای كەرتی تایبەتی دەدەین، كە بەرامبەر هەر تەنێك پارەیان پێ دەدەین و ئەمەش لە ساڵی 2013 دەچێتە بواری جێبەجێكردنەوە. زێدەڕۆیی لە سلێمانی و دەوروبەری سەبارەت بە هەبوونی زێدەڕۆیی و چۆنیەتی چارەسەركردنی سەرۆكی شارەوانی شاری سلێمانی گوتی: زێدەڕۆیی پێشتر هەبووەو ئێستا بەردەوامە، بەڕادەیەك كاتێك رۆژانە دێمە دەوام ئەوە یەكەم پەیوەندی و تەلەفۆنم لەگەڵ بەشی زێدەڕۆییە، راستە لە جێبەجێكردنی یاساو لێپێچینەوە بەرامبەر بەو كەسانەی سەرپێچی و زێدەڕۆیی دەكەن جیاوازی ناكەین، تەنانەت گەر بێتوو ئەو زیدەڕۆییە هەر كەس و لایەنێك لە پشتی بێت، بەڵام كێشەی زێدەڕۆیی بە یاسا چارەسەر دەكرێت، ئەو یاساو ڕێنمایانەی لەمبارەشەوە كاری پێ دەكەین كۆنە و پێویستی بە گۆڕانكاری و هەموار كردنەوە هەیە، یەكێك لەو بڕگانەی كە دەبێت بگۆڕدرێت ئەوەیە كە ئەو كات و ماوەیەی دادەنرێت بۆ ئەو كەسەی زێدەڕۆییەكەی نەهێڵێت زۆرەو پێویستە ماوەكە دوو ڕۆژ یا لە 24كاتژمێر زیاتر نەبێت، تاوەكو خاوەنی زێدەڕۆییەكە نەتوانێت خانووەكە یا كارەكە تەواو بكات. ئێستا بۆ چۆنیەتی رووبەڕووبوونەوەو هەڵسوكەوتكردن لەگەڵ ئەو كەسانەی بەزێدەڕۆیی هەڵدەستن پڕۆژە یاسایەك لە بەردەمی پەرلەمانی كوردستانە.\nدابەشكردنی زەوی بەسەر چین و توێژەكان دا سەبارەت بە دابەشكردنی زەوی بەسەر هاووڵاتیان و چۆنیەتی پێدانی زەوی بەو خەڵكەی كە فەرمانی وەرگرتنی زەوییان بۆ دەرچووە سەرۆكی شارەوانی سلێمانی تەئكیدی لەوە كردەوە كە دابەشكردنی زەوی بە بڕیارێكی سەرۆكایەتی ئەنجومەنی وەزیران لە 8/6/2006 ڕاوەستاوە، لەو كاتەوە لە سەرۆكایەتی شاری سلێمانی بە هیچ شێوەیەك زەویمان دابەش نەكردووە، تەنیا ئەو زەویانە نەبێت كە پێش ئەم بڕیارە رەزامەندی هەبووە، لە لایەكی دیكەوە سەرۆكی شارەوانی سلێمانی ئاماژەی بەگرفتی كوژانەوەی زەوی كردوو لەمبارەیەوە گوتی : وەكو هەموو لایەك دەزانین تۆبۆگرافیای شاری سلێمانی بە شێوەیەكە زۆر بە ئاسانی رووبەری زەوی دەست ناكەوێت و پڕۆسەی كوژاندنەوەی زەویش زۆر ئاسان نییە، هەر بۆیە كار دەكەین تا لە ساڵی داهاتوودا ئەم كێشانە چارەسەر بكەین، گەرچی من لەگەڵ ئەوەدا نیم كە پێدانی پارچە زەوی بكرێتە پاداشت و تەقدیر بۆ هەر كەس و توێژێك بێت، بەڵكو تەنیا بۆ ئەو كەسانە بێت كە كێشەی نیشتەجێبوونیان هەبێت.\nیەكەی نیشتەجێبوون و پلانی حكومەت\nسەبارەت بە دروستكردنی یەكەی نیشتەجێبوونی ستوونی و ئاسۆیی بۆ چارەسەركردنی گرفتی نیشتەجێبوون سەرۆكی شارەوانی سلێمانی گوتی: هەردوو جۆری یەكەی نیشتەجێبوونی ئاسۆیی و ستوونی پێویستن، ئەوەی ئاسۆییە لەبەر ئەوەی هاووڵاتیان زیاتر لە ڕووی دابونەریتی كۆمەڵایەتی بە پەسەندی دەزانن، لە ستوونیشدا چارەسەری كێشەی نیشتەجێبوون باشتر دەكات و ڕووبەری زەوی زیاتر سوودی لێ وەردەگیرێت و خەڵكانێكی زیاتریش سوودمەند دەبن، سیاسەتی حكومەتی هەرێمیش ئێستاكە بۆ دروستكردنی یەكەی نیشتەجێبوون زیاتر جەختی لەسەر یەكەی ستوونی كردۆتەوە و ئێستا لە ڕێگای وەزارەتی ئاوەدانكردنەوەو نیشتەجێكردن و دەستەی وەبەرهێنانەوە یەكەی نیشتەجێبوونی ستوونی دروست دەكرێت بە مەرج و ڕێنمایی تازەو گونجاو .\nئاوەڕۆی شاری سلێمانی پیسبوونی چەم و رووبارو تەنانەت ئاوی بەنداوەكان كە بەهۆی تێكەڵ بوونی ئاوی پیس و ئاوەڕۆ دروست بووە بە یەكێك لەو گرفتانە دادەنرێت كە مەترسی بۆ سەر ژینگەو بواری تەندروستی هەیە لەم رووەوە سەرۆكی شارەوانی سلێمانی بەراشكاوانە پێی وابوو گەرچی شاری سلێمانی لەگەڵ دروستبوونی ئاوەڕۆی بۆ دروست كراوەو لەگەڵ دروستبوونی گەڕەكە تازەكانیش ئاوەڕۆی شارەكە بە ئاڕاستەی پێویست درێژكراوەتەوە، هەروەها لە هەر شوێنێك ئاوەڕۆی نەبێت و پێویست بێت ئەوە كارو بەرنامەمان بۆی هەیە، بەڵام ئەوە مانای ئەوە نییە كە پڕۆژەی ئاوەڕۆی دیكەمان پێویست نییە، چونكە شار بە بەردەوامی لە بەرفرەوانبوون دایە و پێویستی بە پڕۆژەی ئاوەڕۆیە، بەڵام كێشەی سەرەكی لەمبارەوە ئەوەیە كە ئاوەڕۆی شاری سلێمانی درێژ دەبێتەوەو لەكۆتایدا دەچێتە ناو چەمی تانجەڕۆ و لەپاشان درێژ دەبێتەوە بۆ ناو ئاوی بەنداوی دەربەندیخان، بۆیە پێویستە حكومەت بە پەلە پێش ئەوەی ئاوی ئاوەڕۆیەكە بچێتە چەمی تانجەڕۆوە وێستگەیەكی پاڵاوگە دابمەزرێنن، هەر چەندە ئەو پڕۆژەیە لە پلاندایە بە هاوكاری وەزارەتی شارەوانی و پارێزگای سلێمانی و ئومێد دەخوازین بە زووترین كات ئەو پڕۆژەیە لەساڵی تازەی2013 بچێتە بواری جێبەجێ كردنەوە.\nشۆستەو قیڕتاوكردنی كۆڵان و شەقامەكان\nسەبارەت قیرتاوكردنی كۆڵان و گەڕەكەكان سەرۆكی شارەوانی سلێمانی گوتی: لەگەڵ فراوانبوونی شاری سلێمانی و دروستبوونی گەڕەكە نوێیەكان داواكاری هاووڵاتیان بۆ قیرتاوكردنی شەقام و كۆڵانەكان زیادیكردووە لە بەرنامەی شارەوانی دایە بە سێ ڕێگا كۆڵان و شەقامەكان قیرتاو یا چیمەنتۆ بكەین، ئەویش لە ڕێگای (شارەوانی بە كاری راستەوخۆ – تەندەرو بەڵێندەر- لەسەر بودجەی پەرەپێدانی پارێزگا)، خۆشبەختانەش لە شارەوانی خاوەنی ئەزموونی باشین و ئەندازیارو كارمەندی بەتوانامان هەیە و خاوەنی كارگەی قیری خۆشمانین، كە بەرهەمی ئەو كارگانەی خۆمان لە پڕۆژەكان بەكار دەهێنین .\nدەسەڵاتەكانی شارەوانی و چارەسەركردنی كێشەكان\nسەبارەت بە دەسەڵاتەكانی سەرۆكی شارەوانی و ئەو یاسایانەی لەمبوارەدا كاری پێ دەكرێت سەرۆكی شارەوانی سلێمانی گوتی: دەسەڵاتمان تا ڕادەیەك باشەو كاریگەری لە سەر كارو ئیشەكانمان هەیە، بەتایبەتی ئەو دەسەڵاتانەی كە لە بەڕێز وەزیری شارەوانی داوامان كردووە و ئەویش بەپێی ئەو دەسەڵاتانەی هەیەتی بە ئێمەی داوە، بەڵام هەندێ دەسەڵات هەیە كە لە سەرووی دەسەڵاتی وەزیری شارەوانی دایە، تا دەسەڵاتی وەزیر زیاد نەكرێت ئەویش ناتوانێت ئەو دەسەڵاتانە بۆ ئێمە زیاد بكات. بەشێوەیەكی گشتی دەسەڵاتەكان لە چوارچێوەی یاسادایە و لەكاتێكدا ئەو یاسایانەی پەیوەندی بە ئێمەوە هەیە هەمواركرا و گۆڕانكاریان تێدا ئەنجام درا و تێیدا دەسەڵاتی وەزیری پەیوەندیدار زیاد كرا، ئەوانیش دەتوانن دەسەڵاتەكان بۆ خوارەوەی خۆیان دابەزێنن، ئێمەش دەتوانین كارو پڕۆژەی خزمەتگوزاری زیاتر پێشكەش بكەین. لە لایەكی دیكەوە كێشە و گرفتە پێوەندارەكانی هاووڵاتیان لە لای ئێمە چارەسەر دەكرێت، كەچی دەبێت بۆ زۆربەی كێشەكان لێژنەو لیژنەكاری لەلایەن فەرمانگە پێوەندارەكانی دیكەوە دابنرێت، بەمەش هەندێ كارو مامەڵە هەیە تا تەواو دەبێت بەلایەنی كەم ماوەی 6مانگی دەوێت، لە كۆتایشدا هاووڵاتی بۆ وەڵام و چارەسەرەكەی هەر دەبێت لە سەرۆكایەتی شارەوانییەوە وەڵامەكە وەربگرێتەوە.\nبودجەی سەرۆكایەتی شارەوانی سەبارەت بەو گلەیی و رەخنانەی كە دەگیرێت لەسەر نزمی ئاستی پێشكەشكردنی هەندێك لەخزمەتگوزارییەكان سەرۆكی شارەوانی شاری سلێمانی ئەوەی روونكردەوە كە لە بودجەی وەزارەتی شارەوانی و گەشت و گوزار و پەرەپێدانی پارێزگاشەوە پێویستییان بە بڕی بودجەی زیاترە، تەنانەت لەم رووەوە گوتی:ئەو بودجەیی بۆ ئێمە تەرخان دەكرێت لە چاو ئەو ئەرك و كارو پڕۆژانەی لەسەرمانە زۆر كەمە، بۆیە پێویستە بودجەكانمان بۆ زیاد بكرێت تاوەكو زیاتر بتوانین خزمەتگوزاری پێشكەش بكەین لە كاتێكدا رۆژ لەدوای رۆژیش داواكاری خزمەتگوزارییەكانی خەڵك لە زیاد بوون دایە و سەرەڕای ئەوەش هەندێ كارو پڕۆژەی گەورەو ستراتیژیش هەیە كە پێویستی بە بودجەی زۆرە، لەلایەكی دیكەوە بەشی راگەیاندن هەیە تا ئێستا بەپێی پێویست و تموحی خۆمان نەمانتوانیووە بۆ زیاتر كاركردن ئیشەكانیان بودجەی پێویستیان بۆ دابین بكەین.\nیاسای بەڕێوەبردنی شارەوانی\nكۆنە و پێویستی بە هەمواركردنە\nلە كۆتایدا سەرۆكی شارەوانی سلێمانی گوتی: یاسای بەڕێوەبردنی شارەوانی و یاسای داهاتی شارەوانییەكان و تۆمار كردنی خانوو و بەرەو كەموكوڕی و كێشەی زۆریان تێدایەو یاسایەكی زۆر كۆنە و و ناتوانرێت بەپێی پێویست كێشەو گرفتەكان چارەسەر بكات، لە كاتێكدا كە هاووڵاتیان بۆ مامەڵەو كارەكانیان دێنە شارەوانی كۆمەڵێك كارو ڕۆتینی زۆر دێتە پێشیان و ئەمەش ماوەو زەحمەتیەكی زۆر بۆ هاووڵاتیان دروست دەكات، هەر بۆیە هەمواركردنەوەی ئەو یاسایانە بۆ چارەسەركردنی كێشەو گرفتەكان زۆر پێویستن. ئه‌م بابه‌ته (175) جار بینراوه\tهیچ كۆمێنتێك نه‌دۆزرایه‌وه\nله‌سه‌رهێڵ : 61\nژماره‌ی سه‌ردان : 19857232


پەیامێک لە نەتەوە یەکگرتووەکانەوە\nنوێنەری نێردەی نەتەوە یەکگرتوەکان لەعێراق لەگەڵ ڕاوێژکاری ئاسایشی نەتەوەیی عێراق کۆبووەوە و ڕۆڵی هێزە ئەمنییەکانی لە مامەڵەکردن لەگەڵ خۆپیشاندان و ناڕەزاییەکانی هەفتەی ڕابردوو بەرز نرخاند و بە رۆڵێکی پێشەیی و مرۆیانەی وەسفکرد.\nبەگوێرەی ڕاگەیاندراوێکی نووسینگەی ڕاگەیاندنی قاسم ئەعرەجی، ڕاوێژکاری ئاسایشی نەتەوەیی عێراق کە وێنەیەکی دەست ناس کورد کەوتووە (شەممە 31ی تشرینی یەکەمی 2020) ئاماژە بەوەکراوە: "ئەمڕۆ شەممە ڕاوێژکاری ئاسایشی عێراق پێشوازی لە جنین بلا سخارت، نوێنەری نێردەی نەتەوە یەکگرتوەکان لەعێراق کرد".\nئاماژە بەوەشکراوە: " لەدیدارەکەدا هەردوولا تاووتوێی پتەوکردنی پەیوەندییەکانی نەتەوە یەکگرتووەکان و عێراقیان کردووە لە بوارەکانی ئاشتەوایی و کۆمەڵایەتی و بەرقەرارکردنی ئاسایشی کۆمەڵگا".\nبەگوێرەی ڕاگەیاندراوەکە، نوێنەری نێردەی نەتەوە یەکگرتوەکان لەعێراق ڕۆڵی هێزە ئەمنییەکانی لەمامەڵەکردن لەگەڵ خۆپیشاندان و ناڕەزاییەکانی هەفتەی ڕابردوو بەرزنرخاند و بە ڕۆڵێکی پێشەیانە ومرۆیانەی وەسفکردووە.\nلەساڵیادی ڕووداوەکانی تشرینی ساڵی 2019 سەدان خۆپیشاندەر و گەنجی بەشداربووی خۆپیشاندانەکانی ساڵی رابردوو گەڕانەوە گۆڕەپانەکانی خۆپیشاندان و ناڕازی بوون لە ئەنجام و دەستکەوتی "شۆڕشەکەیان"، کە تێیدا زیاتر لە 20 هەزار کەس برینداربوون و نزیکەی 600 کەسیش کوژران.\nداعش لە بەغدا هێرشیکردە سەر حەشد و 11 کەسی کوشت\n2020.11.09 - 09:06


مێژووی ئەدەب - ویکیپیدیا، ئینسایکڵۆپیدیای ئازاد\nکەتیبەیەک لە کتێبی گیلگمش لە سۆمەری کۆن\nمێژووی ئەدەب (بە ئینگلیزی: history of literature) بەشێکە لە ئەدەب بە گشتی کە لەگەڵ تیۆری ئەدەبی و ڕەخنەی ئەدەبیدا دنیای بەرینی ئەدەب پێک دەھێنن. مێژووی ئەدەبی بریتییە لە لێکۆڵینەوە و نووسینەوە و دۆکیومێنتکردنی بابەتە ئەدەبییەکانی سەدەکانی پێشوو، یان ساڵانی پێشوو، کە ئەمە بە پلەی یەکەم ئەرکی مێژوونووسانی ئەدەبە. مێژووی ئەدەب بەپێی زنجیرەی مێژوویی و بە پێی ھەنگاوە یەک لەدوای یەکەکانی پێشکەوتنی ئەدەبی ھەر نەتەوەیەک دەنووسرێتەوە، مێژووی ئەدەبی بە جۆرێک مامەڵە لەگەڵ ئەدەب و دەقی ئەدەبی و ھونەرەکانی ئەدەبدا دەکات تا ھەلومەرجەکانی قۆناغێکی دیاریکراو دەربخات و بارودۆخی مێژوویی ئەو سەردەمە ببەستێتەوە بە جۆر و چەشنی ئەدەبی، لەتەک پێشاندانی ئەو بابەت و ناوەرۆکەی ئەدەب کە لە سەردەمێکی جیاوازدا پێشکەشی کردووە. ھەروھا مێژووی ئەدەبی لە لایەکی تردا پێشکەوتنی ھونەرەکانی ئەدەب و ھونەرەکانی دەربڕین و گوزارشتی ئەدەبی دەردەخات.\n٢ مێژووی ئەدەب لە ئەدەبی عەرەبیدا\n٣ مێژووی ئەدەب لە ئەدەبی کوردیدا\nپەرتووکێکی چینی کە بامبۆی پێ دەڵێن.\nیەکەم دەقە ئەدەبییەکان دەگەڕێتە بۆ میسری کۆن، سۆمەر و چین، هیرۆگلیفەکانی میسر، ئاماژە دەکەن بە ئەدەب و کتێبی گیلگمش، لە هەندێک سەرچاوەدا بە یەکەم کتێبی مرۆڤ ناوبراوە. سەرچاوەی تیۆری ئەم زاراوەیە دەگەڕێتەوە بۆ نووسەری فەڕەنسی گۆستاف لانسۆن (۱٨۵۷-۱۹۳۴) کە قوتابی برۆنتێر بوو و لە زانکۆی سۆربۆن مامۆستا بوو، لە ساڵی ۱٨۹۴ دا کتێبەکی گەورەی چاپ کرد بە ناونیشانی مێژووی ئەدەبی فەڕەنسی لە ساڵی ۱٨۹٨یشدا کتێبێکی لەسەر کۆرنای نووسی لە ۱۹۰٦ یشدا کتێبێک لەسەر ڤۆلتێر، دواتر پێرستێکی مەزنی بۆ ئەدەبی فەڕەنسی درووست کرد لە سەدەی شانزدەھەمەوە تا سەدەی نۆزدەھەم. مێژووی ئەدەب تا ڕادەیەک زانستێکی نوێیە، لەگەڵ سەرھەڵدانی زانستی مێژووی سیاسی و مێژووی کۆمەڵایەتی و مێژووی ئابووریدا سەریھەڵداوە، ئەم زاراوەیە لە کۆتاییەکانی سەدەی ھەژدەیەم و سەرەتای سەدەی نۆزدەیەمدا لەگەڵ بزووتنەوەی ڕۆمانسیزم لە ئیتالیا و فەڕەنسەدا دەرکەوت. ڕۆمانسیزمیش لەو دەمەدا ھەژموونی بەسەر زۆربەی لایەنەکانی ژیانی کۆمەڵگە ئەورووپییەکاندا ھەبوو، ڕۆمانسیزم بە حەماسەتێکی زۆرەوە بانگەشەی بۆ ئەدەب و زمانی نەتەوەیی و تایبەتمەندی نەتەوە دەکرد وەک کاردانەوەیەک لە دژی گشتگەرایی مرۆیی لە لای کلاسیزمەکان، لێرەوە ڕۆمانسیستەکان داوایان دەکرد بایەخ بە مێژووی گەلان بدرێت و دەیانوت گەلان خۆیان مێژوو درووست دەکەن، نەک میر و پاشاکان وەک کلاسیزمەکان لەو باوەڕە دابوون، بەم شێوەیە تەوژمی ڕۆمانسیزم ڕێگایەکی بەرینی بۆ گەشەکردنی مێژووی ئەدەب و بایەخدان بەم زاراوەیە کردەوە. بەر لە بزووتنەوەی ڕۆمانسیزم شتێک نەبوو بە ناوی مێژووی ئەدەبی، ئەوەی ھەبوو بریتی بوو لە لێکۆڵینەوەی بیبلۆگرافی یان بیۆگرافیای کەسایەتییەکی ئەدەبی، بایەخدان بە دەستنووسەکان و ھەروەھا بەرھەمی ئەدەبی و دیاردە ئەدەبییەکان بە دابڕاوی لە یەکتری باس دەکران، ھونەرەکانی ئەدەب گرێ نەدەدران بە بزاوتی سەردەمەکەی خۆیانەوە، بەڵام چەرخی ڕۆمانسیزم توانی ئەدەب ببەستێتەوە بە جووڵانەوەی مێژوویی و بە سەردەمەکەی خۆی، بەم شێوەیە لە سەدەی نۆزدەھەمدا مێژووی ئەدەب لە دایک بوو و خۆی جیا کردەوە لە ڕەخنەی ئستاتیکی و فەلسەفی و بیبلۆگرافیا و بیۆگرافیا، لەوە بەدوا مێژوونووسانی ئەدەب ھونەرەکانی ئەدەبیان بەستەوە بە سیاقە مێژوویەکەیەوە لەمیانی گرێدانیەوە بە لایەنە جیاوازەکانی ژیانی ماتریاڵی و ڕۆحیی گەلان. وڵاتی فەڕەنسە شوێنی لەدایکبوونی مێژووی ئەدەبییە، چوونکە ھەر لەم وڵاتەدا بۆ یەکەم جار بزووتنەوەی ڕۆمانسیزم سەری ھەڵداوە و گەشەی کردووە، وەک چۆن فەڕەنسە شوێنی لەدایکبوونی زۆربەی تەوژم و ڕەوتە ئەدەبی و ھوونەرییەکان بووە. مێژووی ئەدەب لەتەک ھیبۆڵت تێن و برۆنتێر و سانت بیێف و ماسیۆ ئارنۆلد و لانسۆن و زۆری تریش پەرەی پێدرا و وەک میتۆدێکی گەشەکردوو گەیشتە سەدەی بیستەم، ئیدی چەند ناوێکی تری لەخۆ گرت وەک: ڕەخنەی مێژوویی، میتۆدی مێژوویی، مێژووی ڕەخنەیی. دواتر ڕەوتێکی تر سەریھەڵدا و ئەو ڕەوتەش باوەڕی وابوو کە سەرانسەری کاری ئەدەبی ملکەچی ھۆکارە مێژوویی و کۆمەڵایەتییەکانە، ئیدی لێرەوە میتۆدی مێژوویی، میتۆدی سایکۆلۆژی، لە ئەدەب و ڕەخنەی ئەدەبیدا پەیدا بوون.\nمێژووی ئەدەب لە ئەدەبی عەرەبیدا[دەستکاری]\nئەم زاراوەیە درەنگ گەیشتە ئەدەبی گەلانی خۆرھەڵات، لە ئەدەبی عەڕەبیدا یەکەم کەس کە مێژووی ئەدەبی عەڕەبی کۆڵیبێتەوە حسن توفیق العدل بوو کە پاش ئەوەی لە ئەڵمانیاوە گەڕایەوە بۆ میسر، لە سەرەتای سەدەی بیستەمدا ئەدەبیی عەڕەبی دابەش کردە سەر پێنج قۆناغی مێژوویی، ئەدەبی جاھیلی، ئەدەبی ئیسلامی، ئەدەبی ئومەوی، ئەدەبی عەباسی، ئەدەبی نوێ.\nمێژووی ئەدەب لە ئەدەبی کوردیدا[دەستکاری]\nلە ئەدەبی کوردیدا چەن نووسەرێک چەن بەشێکی گرینگیان لە مێژووی ئەدەبی کوردی نووسیوەتەوە، لەوانە ئەمین فەیزی بەگ (لە بیستەکاندا ئەنجومەنی ئەدیبانی کوردی نووسیوە) و ڕەفیق حیلمی (لە چلەکاندا شیعر و ئەدەبیاتی کوردی نووسیوە) و عەلائەدین سەججادی (لە پەنجاکاندا مێژووی ئەدەبی کوردی نووسیوە) و سەدیق بۆرەکەیی (لە کۆتایی ھەشتاکاندا لە ئێران مێژووی وێژەی کوردی نووسیوە)، دوا جار د. مارف خەزنەدار لەم چەن ساڵەی دواییدا مێژووی ئەدەبی کوردی لە حەوت بەرگدا چاپ و بڵاو کردەوە.\nوەرگیراو لە «https://ckb.wikipedia.org/w/index.php?title=مێژووی_ئەدەب&oldid=591413»\nئەم پەڕەیە دواجار لە ٠٨:٢٠ی ١٤ی تشرینی یەکەمی ٢٠١٨ نوێ کراوەتەوە.


وەزارەتی بەرگریی تورکیا کوژرانی سەربازێکی وڵاتەکەی لە باشوری کوردستان ڕاگەیاند و سەربازەکە پێشتر بە سەختی بریندار بووە و پاشان لە نەخۆشخانە گیانی لە دەستداوە.\nبەپێی ڕاگەیەندراوەکەی وەزارەتی بەرگریی تورکیا کە هاوپێچ وێنەی سەربازەکەی بەناوی “هاکان بالی” بڵاوکردووەتەوە ڕایگەیاندووە، کە چەند سەربازێک بە هاوەن لەلایەن پەکەکەوە هێرشیانکراوەتەسەر.\nوەزارەتی بەرگریی تورکیا ڕایگەیاندووە، “دوای برینداربوونی ئەو سەربازە هێزەکان ڕوبەڕوی ئەو هەوڵە بوونەتەوە و بەهۆیەوە سێ ئەندامی پەکەکە کوژراون”.\nئەگەرچی پێنج ڕۆژ پێش ئێستا هێزەکانی پاراستنی گەل “هەپەگە” کوژرانی چەند سەربازێکی تورکیایان لە سنورەکانی هەرێم و باکور ڕاگەیاند، بەڵام ڕاگەیەندراوی نوێ سەبارەت بە کوشتنی ئەم سەربازە لەلایەن هەپەگەوە بڵاونەکراوەتەوە.\nکوشتارگەی سلێمانی لەبارەی جۆرێک لە مشەخۆرەوە هۆشداری دەدات\nهاتوچۆ هۆكاری ڕوداوەكەی ئەمڕۆی سلێمانی ئاشكرادەكات\nپۆلیسی هاتوچۆی سلێمانی لەبارەی ڕوداوەكەی ئەمڕۆی شارەكەوە ڕایگەیاندووە، بەپێی هێڵكارییەكان دەركەوتووە خەتاباری ڕوداوەكە “ئۆتۆمبێلی بی ئێم-ەكە بووە”. پێشنیوەڕۆی…\nسەرۆکی حکومەتی هەرێم لە نامەیەکدا داوای لە سەرۆک وەزیرانی عێراق کردووە، شایستەداراییەکانی چوار مانگی ڕابردووی هەرێم بنێرێت کە…


واشنتن: هەزاران شانەی نوستوی داعش لە سوریا و عێراق هەیە\n- 3/15/2019 5:35:00 PM 1184 جار خوێندراوەتەوە\nنێردەی تایبەتی ویلایەتە یەكگرتوەكانی ئەمریكا بۆ كاروباری سوریا، ئەمڕۆ هەینی رایگەیاند، نزیكەی 15 بۆ 20 هەزار لە ئەندام و لایەنگرانی داعش لە سوریا و عێراق هەیە و زۆرینەیان "شانەی نوستون".\nجەیمس جێفری، نێردەی تایبەتی ویلایەتە یەكگرتوەكانی ئەمریكا لە هاوپەیمانی نێودەوڵەتی دژ بە داعش لە سوریا رایگەیاند، "ئێمە لە كۆتاییپێهێنانی ئۆپەراسیۆنەكانی روباری فورات-داین بۆ كۆنترۆڵكردنی ئەو خاكانەی لەژێردەستی پاشماوەی چەكدارانی داعش-دان."، وتیشی ژمارەیەكی كەم لەو چەكدارانە ماونەتەوە و چەند كیلۆمەترێكیش لەو خاكە بەدەستیانەوە ماوە.\nئاماژەی بەوەشدا، بەردەوامدەبن لە روبەڕوبونەوەكانیان دژ بە پاشماوەی چەكدارانی داعش و هەڵگرانی بیروبۆچونی ئەو رێكخراوە.\nهیچ چوارچێوەیەكی زەمەنی بە مەبەستی كشاندنەوەی هێزەكانمان لە سوریا دانەنراوە\nلەبارەی كشانەوەی هێزەكانیانەوە لە سوریا جێفری رایگەیاند، هیچ چوارچێوەیەكی زەمەنی بە مەبەستی كشاندنەوەی هێزەكانمان لە سوریا دانەنراوە و لە ئێستادا هێزەكانمان لەو خاكەدان.\nجێفری داوای لە وڵاتان كرد ئەو هاوڵاتیانەیان وەربگرنەوە كە چەكدار و ئەندامی رێكخراوی داعش بون و لە ئێستادا لەلایەن شەڕڤانانی هێزەكانی سوریای دیموكرات (هەسەدە) دەستگیركراون.\nدوێنێ پێنجشەممە، لەمیانی كۆتا روبەڕوبونەوەكانی هەسەدە و پاشماوەكانی چەكدارانی داعش لە ناوچەی باغۆز لە رۆژئاڤا، سەدان چەكداری داعش لەگەڵ خێزانەكانیاندا خۆیان رادەستی شەڕڤانانی هەسەدە كرد.\nپێشتریش، لەمیانی كۆتا روبەڕوبونەوەكانیاندا، شەڕڤانانی هەسەدە كوژرانی 15چەكداری داعش-یان لە باغۆز راگەیاند و ئاماژەیان بەوەكرد، دوای روبەڕوبونەوەیەكی سەختی زەمینی و ئاسمانی بە هاوكاری هاوپەیمانانی ئەمریكی و ئەوروپی، توانیویانە بەتەواوی لە پاشماوەی چەكدارانی داعش نزیكببنەوە.\nنوسینگەی راگەیاندنی تایبەت بە هێزەكانی سوریای دیموكرات لەوبارەیەوە رایگەیاند "هێزەكانیان لەو ناوچانەی بونەتە كۆتا مۆڵگەكانی پاشماوەی چەكدارانی رێكخراوی داعش، توانیویانە پێشڕەوی بكەن و دوای روبەڕوبونەوەیەكی سەخت كە ژمارەیەك كوژراو و برینداری لە چەكدارانی داعش لێكەوتوەتەوە، شەڕڤانان توانیویانە ژمارەیەكی زۆر پێگە كۆنترۆڵبكەن."\n#داعش #ئه‌مریكا #سوریا #هێزەكانی سوریای دیموكرات


پاش خوێندنه‌وه‌ی ئه‌م بابه‌ته ئیدی جێڵ به‌كار ده‌هێنیت؟ - Yeane.Org ماڵپەری یانی\nزۆرێك له گه‌نجان به شێوازێكی به‌ربڵاو جێڵ له قژیانده‌ده‌ن به‌مه‌به‌ستی جوان ڕاگرتن و ڕه‌ونه‌قداركردنی، له كاتێكدا به‌كارهێنانی جێڵ زیانێكی زۆر به قژ ده‌گه‌یه‌نێت.جێڵ ده‌بێته هۆی داخستنی كونیله‌كانی سه‌ر و به‌وه‌ش قژه‌كه لاوازده‌كات و به تێپه‌ڕبونی كاتیش ده‌بێته هۆی هه‌ڵوه‌راندنی و له ده‌ستدانی قژه‌كه. هه‌ر بۆیه پسپۆڕان پێشنیاری زه‌یته سروشتیه‌كان ده‌كه‌ن بۆ ڕه‌ونه‌قداركردنی قژ له جیاتی به‌كارهێنانی جێڵ. –\nTom and Jerry Robin Hood (2012) (250MB)


سلێمانی: دەستبەسەر برێك گۆشتی سوردا دەگیرێت\nبەهۆی سەربڕینیان لە شەقام و كۆڵانەكان، و بەدەر لە ڕێنماییە ڤێترنەری و تەندروستیەكان، لیژنە هاوبەشەكانی قائیمقامیەتی سلێمانی دەست بەسەر بڕێك گۆشتی سووردا دەگرن كه گۆشتەكە مەترسی گواستنەوەی نەخۆشیە مرۆژەڵیەكانی لێدەكرێت.\nئاوێنە، راگەیاندنی قایمقامیەتی سلێمانی: لەدوو رۆژی رابردوودا، لەلایەن لیژنه‌ی دووی سه‌ربه لیژنە هاوبەشەكانی قائیمقامیه‌تی سلێمانی، دەست بەسەر چەند ئاژەڵێكی سەربراودا گیراوە، كە خاوەنەكانیان بەدەر لە رێنماییە ڤێترنەری و تەندروستیەكان سەریاندەبڕن و لە شەقام و شارێكان، بەهاوڵاتیانی دەفرۆشن.\nپێشتر و چەند جارێك ئەو گۆشتفرۆشانە ئاگادار كراونەتەوە، كە ئاژەڵەكانیان ببەن بۆ كوشتارگەی سلێمانی لەپاش پشكنین و دڵنیابوونەوە ئاژەڵەكانیان سه‌ربڕن، به‌پێچه‌وانه‌وه لیژنەكانی قائیمقامیەت رێگری لەو گۆشتفرۆشانە دەكات لەماڵەوە یان لە شەقام و كۆڵانەكان ئاژەڵ سەردەبڕن.\nئەو ئاژەڵانەی لەسەر شەقام و شارێكاندا دەفرۆشرێت، پشكنینان بۆ ئەنجام نەدراوە دوور لە رێنماییەكانیان سەردەبرێن، هەروەها گۆشتەكەی گومانی گواستنەوەی نەخۆشییە هاوبەشەكانی نێوان مرۆڤ و ئاژەڵی لێدەكرێت كە مەترسی بۆسەر تەندروستی بەكارهێنەرانی دروست دەكات.\nبەفەرمانی قائیمقامی سلێمانی، ئاژەڵە سەربراوەكان ڕادەستی بەڕێوەبەرایەتی ڤێرتەرنەری سلێمانی دەكرێت، و ئەو ئامێر و ئەوكەلوپەلانەی بۆكاری گۆشتفرۆشتن بەكاردەهێنرێت لەلایەن لیژنەی لەناوبردنەوە لەناوچەی تانجەرۆی شاری سلێمانی لەناودەبرێت.\nدەرمانە ڕووسییەكەی كۆرۆنا لەبازاڕەكانی سلێمانی دەفرۆشرێت، لەنەخۆشخانەكان نییە


دەوڵەتی یاسا بژاردەکانی بەردەم "چوارچێوەی هەماهەنگیی" بۆ قۆناغی داهاتوو دیاریده‌كات\n15/01/2022 2229 جار خوێندراوه‌ته‌وه\nسەرکردەیەکی سەر بەهاوپەیمانی دەوڵەتی یاسا بەسەرۆکایەتیی نوری مالیکی ئاشكرایده‌كات، ئەگەربێت‌و دادگای فیدراڵی دان بەڕەوایەتیی یەکەم دانیشتنی ئەنجومەنی نوێنەران‌و دەستەی نوێی سەرۆکایەتیی پەرلەماندا بنێت، ئەوە "چوارچێوەی هەماهەنگیی" چەندین بژاردەی لەبەردەمدایە لەناویاندا، جه‌ختیشده‌كاته‌وه، "کشانەوە لەپڕۆسەی سیاسیی عێراق یه‌كێك له‌بژاردنه به‌هێزه‌كانه".\nوائیل ڕیکابی سەرکردە لەهاوپەیمانی دەوڵەتی یاسا لەلێدوانێکی ڕۆژنامەوانیدا ڕایگەیاند، "لەدوای بڕیاری دادگای فیدراڵی سەبارەت بەیەکەم دانیشتنی ئەنجومەنی نوێنەران هەموو بژاردەکان لەبەردەم چوارچێوەی هەماهەنگیدا کراوەدەبن، لەناویاندا بون بەئۆپۆزسیۆن بون یان کشانەوە لەپڕۆسەی سیاسیی عێراق یاخود دەستپێکردنی دانوستان لەگەڵ لایەنەکانی تر سەبارەت بەپێکهێنانی حکومەتی داهاتوو".\nڕونیشیکردۆتەوە، هەموو ئەو بژاردانە کەوتونەتەسەر بڕیاری دادگای فیدراڵی سەبارەت بەڕەوایەتیی دانیشتنەکەی ئەنجومەنی نوێنەران‌و هەڵبژاردنی دەستەی نوێی سەرۆکایەتیی پەڕلەمان.\nبەوتەی ڕیکابی ئەگەرهات‌و دادگای فیدراڵی چوارچێوەی هەماهەنگیی وەک گەورەترین کوتلەی پەڕلەمان دەستنیشانکرد، ئەوە پرسەکە بەئاڕاستەیەکی جیاواز دەڕوات‌و لایەنەکانی ناو چوارچێوەی هەماهەنگیی بەئەرێنییەوە مامەڵەی لەگەڵدا دەکەن.\nوتوشیەتی:"لەدانیشتنی یەکەمی ئەنجومەنی نوێنەراندا گەلێک بابەتی جێگای ناکۆکی ڕویاندا، لەناویاندا شەرعیبون یان شەرعینەبونی دانیشتنەکە، کە دادگای فیدراڵی لەدوای ئەو تانانەی پێشکەشیکراون بڕیاریان لەبارەوە دەدات".


١٤ زیندانیی سیاسی و مەزهەبیی زیندانی ورمێ کۆتاییان بە مانگرتنەکانی خۆیان هێنا\n٤٦ـەمین خولی کۆبوونەوەکانی شۆرای مافی مرۆڤی نه‌ته‌وه یه‌كگرتووه‌كان لە سەر پرسی مافی مرۆڤ لە ئێران بەڕێوە چوو کۆڵبەرێک لە سنووری نەوسوود بریندار بوو سیاوەش عەینی و کەیوان ئەندار بە دانانی بارمتە لە زیندانی ورمێ ئازاد کران حوسێن گەردشی بە دانانی بارمتە لە زیندانی ناوەندیی ورمێ ئازاد کرا ڕەحیم ڕەفعەتی و ڕەحمان تابش بۆ جێبەجێکردنی حوکمەکەیان ڕەوانەی زیندانی نەغەدە کران بەبۆنەی ٨ی مارس؛ ٢٥ حاڵەتی کوژرانی ژنان لە کوردستان + ئامار حەوت هاووڵاتیی کورد بە دانانی بارمتە لە زیندانی ناوەندیی ورمێ ئازاد کران عەزیمە ناسری بە دانانی بارمتە لە زیندانی ورمێ ئازاد کرا هاووڵاتییەک لە شاری جوانڕۆ دەسبەسەر کرا لە بەرەبەری ٨ی مارس؛ نزیک بە ١٠٠ حاڵەتی خۆکوژیی ژنان لە کوردستان + ئامار\n10:38 - 21 سەرماوەز 2720\nڕۆژی پێنجشەممە ٢٠ی سەرماوەز، "ئاران تیباش، حوسێن عوسمانی، دارا ڕەشیدی، ئیرەج سۆفی محەممەد دێشەمس، جەواد یووسفی، بێهزاد عەباسیی قەراگوز، موحسێن مەحاڵی، فاروق لواشلوویی، سالار سدیقیی هەمەدانی، ئیبراهیم خەلیل سدیقیی هەمەدانی، خوسرەو زەرستان، سەید ئارام ئەمینولئیسلامزادە، تۆفیق عەبدوڵڵاهی و محەممەد حوسێن‌پوور" لە زیندانی ورمێ لەسەر بەڵێنیی بەرپرسانی دادوەریی ئەو شارە بۆ جێبەجێکردنی داواکارییەکەیان، کۆتاییان بە مانگرتنەکانی خۆیان هێنا.\nبە وتەی سەرچاوەیەکی ئاگادار لە زیندانی ورمێ، دادوەری چاوەدێری زیندانی ورمێ و "لوتفی" دادوەری لقی ١٩ی جێبەجێکردنی سزای زیندانییەکان، لەگەڵ زیندانییانی مانگرتوو چاوپێکەوتنی کرد و بەڵێنیی دا کە داواکارییەکەیان جێبەجێ بکات.\nئەو سەرچاوەیە هەروەها ئەوەشی خستەڕوو، نامەی هاوبەشی ئەو ١٤ زیندانییە سیاسی و مەزهەبییە بۆ دادگوستەری و دادستانی ورمێ ڕەوانە کراوە و پاش ئەو چاوەپێکەوتنە، زیندانییە مانگرتووەکان کۆتاییان بە مانگرتنەکانی خۆیان هێنا.\nڕۆژی چوارشەممە ١٩ی سەرماوەز، ١٤ زیندانیی سیاسی و مەزهەبی لە زیندانی ورمێ، بە نیشانەی ناڕەزایەتی دەربڕین لەهەمبەر جێبەجێ‌نەکردنی گەڵاڵەی دوو فەورییەتیی کەمکردنەوەی سزای زیندان و ئاسانکارییەکان دەستیان دابووە مانگرتنی وشک.\nناوەندی "چاوەدێریی ئێلکترۆنیکی" لە زیندانەکانی پارێزگای ورمێ وەڕێخرا\n10:55 - 19 رەشەمه 2720\n٤٦ـەمین خولی کۆبوونەوەکانی شۆرای مافی مرۆڤی نه‌ته‌وه یه‌كگرتووه‌كان لە سەر پرسی مافی مرۆڤ لە ئێران بەڕێوە چوو\n10:52 - 19 رەشەمه 2720


كۆبونەوەیەكی فراوانی سەركردە و ئەندامانی بەعس لە ئوردن بەرێوەچوو – تۆڕی میدیایی خەڵک\nكۆبونەوەیەكی فراوانی سەركردە و ئەندامانی بەعس لە ئوردن بەرێوەچوو\n2019/01/11 - 6:04 PM\nئەمڕۆ هەینی كۆبونەوەیەكی فراوان لە پارێزگای ئەلكرك لە باشوری ئوردن بۆ سەركردە و ئەندامانی حزبی بەعس بەرێوەچوو.\nمیدیاكانی عەرەب بڵاویانكردەوە، كۆبونەوە فراوانەكە بۆ ساڵیادی لەسێدارەدانی سەدام حسێن بووە، كە رۆژی 30 كانوونی یەكەمی 2006 لە بەغداد لەسێدارە درا.\nبەپێی زانیاری میدیاكان چەند سەركردەیەكی بەعس وتاریان پێشكەش كردوە و باسیان لە دووبارە بونیادنانەوەی حزبەكە كردووە.\nبڵاوبونەوەی ئەو كۆبونەوە فراوانە كاردانەوەی ژمارەیەك پەرلەمانتاری عێراقی لێكەوتۆتەوە و رایانگەیاندوە، پێویستە عێراق پەیوەندییەكانی لەگەڵ ئوردن رابگرێت و داوای رونكردنەوە بكات.